JEGYZŐKÖNYV

**KÉSZÜLT:** 2013. március 05-én, Tótkomlós Város Önkormányzat Képviselő-testületének soron kívüli, nyilvános ülésén.

**A TESTÜLETI ÜLÉS HELYE**: A Városháza díszterme.

**JELEN VANNAK:** dr. Garay Rita polgármester, Takács Ferenc alpolgármester, Benyó Pál, Hovorka István, Malya György, Varga András képviselők.

**IGAZOLGAN VAN TÁVOL:**  Tuska Pálné képviselő.

**NEM JELEZTE TÁVOLMARADÁSÁT:** dr. Kancsó János, Litauszki András képviselők.

**TANÁCSKOZÁSI JOGGAL RÉSZT VESZ:** Kvasznovszkyné Szilasi-Horváth Krisztina jegyző, Vantara Jánosné pénzügyi osztályvezető, Gazdagné Vereb Edit, Hajdu Zoltán műszaki ügyintézők.

A jegyzőkönyvet vezeti: Héjja Bálintné ügyintéző.

***Dr. Garay Rita polgármester:*** Köszönti a képviselő-testületi ülésen megjelent képviselőket, köztisztviselőket, a bíráló bizottság elnökét és a média megjelent képviselőjét. Megállapítja, hogy az ülés határozatképes és az ülést megnyitja.

Szavazásra bocsátja a meghívóban szereplő napirendet azzal a módosítással, mely szerint 8. napirendi pont lesz a Tótkomlós város helyi jelentőségű természeti értékeinek védetté nyilvánításáról, és a természetvédelem helyi szabályairól szóló 12/2011. (VII. 7.) önkormányzati rendelet módosításáról szóló előterjesztés, és 9. napirendi pont lesz az „Egyebek”.

Javasolja, ezzel a módosítással fogadják el az előterjesztett napirendi javaslatot.

*A képviselő-testület az alábbi napirend megtárgyalásával 6 igen szavazattal, tartózkodás és ellenszavazat nélkül egyetért:*

Napirend:

1. Tótkomlós Város Önkormányzat 2012. évi költségvetési rendeletének módosítása

2. Az „Ifjúsági szálláshely kialakítása a Karasz János Sporttelepen” elnevezésű pályázat vonatkozásában az eszközbeszerzésre érkezett ajánlatok elbírálása

3. „A tótkomlósi bölcsőde fejlesztése és férőhelybővítése” elnevezésű pályázat vonatkozásában a közbeszerzési szakértői feladatok ellátására érkezett ajánlatok elbírálása

4. „A tótkomlósi bölcsőde fejlesztése és férőhelybővítése” elnevezésű pályázat vonatkozásában a műszaki ellenőri feladatok ellátására érkezett ajánlatok elbírálása

5. „A tótkomlósi bölcsőde fejlesztése és férőhelybővítése” elnevezésű pályázat vonatkozásában a nyilvánossági feladatok ellátására érkezett ajánlatok elbírálása

6. A Tótkomlós, Erzsébet utca 7. szám alatti ingatlan bontása

7. Tájékoztató az Orosházi Többcélú Kistérségi Társulás és a Dél-Békési Kistérség

Többcélú Társulás együttműködéséről

8. Tótkomlós város helyi jelentőségű természeti értékeinek védetté nyilvánításáról, és a természetvédelem helyi szabályairól szóló 12/2011. (VII. 7.) önkormányzati rendelet módosítása

9. Egyebek

*(A napirendhez tartozó előterjesztések a jegyzőkönyv mellékleteként szerepelnek.)*

1. *Tótkomlós Város Önkormányzat 2012. évi költségvetési rendeletének módosítása*

***Dr. Garay Rita polgármester:*** Megkéri Vantara Jánosné pénzügyi osztályvezetőt, hogy ismertesse a javaslatot, mely Tótkomlós Város Önkormányzat 2012. évi költségvetésének módosítására vonatkozik.

***Vantara Jánosné pénzügyi osztályvezető:*** Elmondja, hogy a rendelet tervezet szerint a módosítás a támogatásértékű működési bevételnél a rendszeres gyermekvédelmi kedvezményben részesülők támogatása előirányzatának csökkentését és az önkormányzatok költségvetési támogatásának növelését tartalmazza, mivel az Erzsébet utalvány formájában juttatott rendszeres gyermekvédelmi kedvezményben részesülők támogatását egyéb központi támogatásként kell könyvelni.

***Dr. Garay Rita polgármester:*** Megkérdezi, hogy az előterjesztéssel kapcsolatban van-e valakinek kérdése, észrevétele, hozzászólása, más javaslata? Mivel kérdés, észrevétel, hozzászólás, más javaslat nem volt, szavazásra bocsátja a rendelet tervezetet.

*A képviselő-testület 6 igen szavazattal, ellenszavazat és tartózkodás nélkül alkotta meg az alábbi rendeletet:*

Tótkomlós Város Önkormányzat Képviselő-testületének

4/2013.(…….) önkormányzati rendelete

**Tótkomlós Város Önkormányzata 2012. évi költségvetéséről szóló 1/2012. (II. 16.) önkormányzati rendeletének módosításáról**

Tótkomlós Város Önkormányzatának Képviselő-testülete Magyarország Alaptörvénye 32. cikkelyének (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 143. § (4) bekezdés b) pontjában kapott felhatalmazás alapján, a Magyarország Alaptörvénye 32. cikkelyének (1) bekezdés f) pontjaiban, valamint a Magyarország helyi önkormányzatairól szóló 2011. évi CLXXXIX. törvény 111. §-ában megállapított feladatkörében eljárva, az alábbi rendeletet alkotja:

**1. §**

**Tótkomlós Város Önkormányzata Képviselő-testületének a Tótkomlós Város Önkormányzata 2012. évi költségvetéséről szóló 1/2012. (II. 16.) önkormányzati rendelete (a továbbiakban: R.) 2. § (1) bekezdése helyébe a következő rendelkezés lép:**

„2. § (1) A képviselő-testület az önkormányzat 2012. évi költségvetését

**1.336.061.661.- Ft költségvetési bevétellel**

**1.336.061.661.- Ft költségvetési kiadással**

**0.- Ft költségvetési hiánnyal**

állapítja meg, az alábbi kiemelt előirányzatok szerinti bontásban:

**a) Bevételek**

|  |  |  |  |  |
| --- | --- | --- | --- | --- |
|  | Eredeti | Módosított (II. 15.) | Változás | Módosított (III. 27.) |
| Intézményi működési bevételek | 82 510 000 | 85 349 000 |  | 85 349 000 |
| Önkormányzatok sajátos működési bevétel | 323 863 000 | 344 863 000 |  | 344 863 000 |
| Felhalmozási bevétel | 216 655 000 | 40 828 720 |  | 40 828 720 |
| Sajátos felhalmozási és tőkejellegű bevétel | 58 537 000 | 42 004 000 |  | 42 004 000 |
| Felhalmozásra átvett pénzeszköz | 111 592 000 | 0 |  | 0 |
| Önkormányzatok költségvetési támogatása | 441 624 000 | 517 796 096 | 2 998 600 | 520 794 696 |
| Támogatásértékű működési bevételek | 112 929 000 | 125 650 945 | -2 998 600 | 122 652 345 |
| *- ebből Tb-től átvett pénzeszköz* | *14 074 000* | *14 892 000* |  | *14 892 000* |
| Támogatásértékű felhalmozási bevételek | 825 386 000 | 162 371 900 |  | 162 371 900 |
| Kölcsön visszatérülés | 50 000 | 50 000 |  | 50 000 |
| Pénzmaradvány | 7 000 000 | 17 148 000 |  | 17 148 000 |
| **KÖLTSÉGVETÉSI BEVÉTELEK ÖSSZESEN** | **2 180 146 000** | **1 336 061 661** | **0** | **1 336 061 661** |
| Működési hitel (ÖNHIKI) | 48 517 000 | 0 |  | 0 |
| **BEVÉTELEK ÖSSZESEN** | **2 228 663 000** | **1 336 061 661** | 0 | **1 336 061 661** |

**b) Kiadások**

|  |  |  |  |  |  |
| --- | --- | --- | --- | --- | --- |
|  | Eredeti | Módosított (II. 15.) | Változás | Módosított (III. 27.) |  |
| Személyi juttatások | 436 101 000 | 466 507 667 |  | 466 507 667 |  |
| Munkaadót terhelő járulékok | 110 666 000 | 117 986 966 |  | 117 986 966 |  |
| Dologi és egyéb folyó kiadás | 300 819 000 | 319 039 379 |  | 319 039 379 |  |
| Pénzeszközátadás, egyéb támogatás | 49 736 000 | 41 606 200 |  | 41 606 200 |  |
| Támogatásértékű kiadás | 3 649 000 | 3 112 620 |  | 3 112 620 |  |
| Társadalmi és szociálpolitikai juttatás | 122 138 000 | 115 177 979 |  | 115 177 979 |  |
| Ellátottak pénzbeli juttatásai | 7 822 000 | 10 201 750 |  | 10 201 750 |  |
| Felújítások | 9 957 000 | 14 632 000 |  | 14 632 000 |  |
| Beruházások, pénzügyi befektetések | 1 122 280 000 | 175 891 527 |  | 175 891 527 |  |
| Kölcsönök nyújtása, törlesztése | 1 694 000 | 6 694 000 |  | 6 694 000 |  |
| Általános tartalék | 1 000 000 | 2 161 573 |  | 2 161 573 |  |
| Céltartalék | 2 200 000 | 377 000 |  | 377 000 |  |
| Fejlesztési hitel visszafizetés | 60 601 000 | 62 673 000 |  | 62 673 000 |  |
| **KIADÁSOK ÖSSZESEN** | **2 228 663 000** | **1 336 061 661** | 0 | **1 336 061 661** | " |

**2. §**

**A R. 1. melléklete helyébe e rendelet melléklete lép.**

**3. §**

**Ezen rendelet a kihirdetést követő napon lép hatályba.**

dr. Garay Rita Kvasznovszkyné Szilasi-Horváth Krisztina

polgármester jegyző

1. *Az „Ifjúsági szálláshely kialakítása a Karasz János Sporttelepen” elnevezésű pályázat vonatkozásában az eszközbeszerzésre érkezett ajánlatok elbírálása*

***Dr. Garay Rita polgármester:*** Megkéri Gazdagné Vereb Edit műszaki ügyintézőt, hogy röviden ismertesse az előterjesztés tartalmát.

***Gazdagné Vereb Edit műszaki ügyintéző:*** Elmondja, hogy a képviselő-testület a 2012. november 28-ai ülésén az „Ifjúsági szálláshely kialakítása a Karasz János Sporttelepen” elnevezésű pályázat vonatkozásában döntött arról, hogy a támogatási határozat szerinti eszközlistában szereplő eszközök beszerzése, valamint a működéshez szükséges további feltételek biztosítása érdekében szükséges egyéb eszközök (1 db televízió, 3 db beltéri, és 4 db kültéri játék és sporteszköz) beszerzése céljából a műszaki osztály ajánlatkérési felhívást küldjön ki 4 társaság részére.

Az ajánlattételi határidő: 2013. február 12., 12,00 óra volt.

A támogatási határozat szerinti eszközök, és Kormány rendelet szerinti további eszközök beszerzésére 2 ajánlat (Smart Info Kft. 2142 Nagytarcsa Bartók Béla u. 2/A, A/3., Alex Fémbútor Kft. 2072 Zsámbék, Magyar u. 21-23.) határidőn belül, 1 ajánlat (Dobos Bútor Kft. 6000 Kecskemét Korhánközi u. 10.) határidőn túl érkezett meg. A Dobos Bútor Kft. ajánlata – összehasonlítva a támogatási határozat szerinti eszközlistával, valamint az önkormányzat által kiküldött ajánlatkérési felhívással – sem tartalmilag, sem formailag nem felelt meg az ajánlatkérésben szereplő előírásoknak.

A Smart Info Kft. (2142 Nagytarcsa Bartók Béla u. 2/A, A/3) és az Alex Fémbútor Kft. (2072 Zsámbék, Magyar u. 21-23.) ajánlatai határidőben érkeztek, tartalmilag és formailag is megfelelnek az ajánlatkérési felhívásban foglaltaknak. A két ajánlat továbbítása megtörtént az Euro-M Érték Kft. munkatársának, Cserényi Szilviának, aki többek között az alábbi észrevételeket tette:

* a két LED tévéhez műszaki leírás szükséges, és paramétereiben meg kell, hogy egyezzen,
* a szekrényekhez tartozó polcok esetében legalább a méreteket fel kell tüntetni mindkét árajánlaton,
* a szekrényajtó tételhez a méretet fel kell tüntetni mindkét  árajánlat esetében,
* a szekrényhez tartozó 4 db-os alkatrész tétel esetében ki kell fejteni, hogy pontosan milyen alkatrészekről van szó,
* az asztali lámpa adatai, paraméterei, műszaki leírása szükséges.

A fentiek figyelembe vételével a jövőben úgy kell megfogalmazni az ajánlattételi felhívás szövegét, hogy abból világosan kitűnjön az ajánlattevők részre az, hogy pontosan mire kér a képviselő-testület ajánlatot.

***Varga András képviselő:*** Véleménye szerint ezt az elvárást nem a képviselő-testülttel szemben kellene megfogalmazni, hanem az ajánlatkérést megfogalmazó ügyintézőnek kell erre odafigyelnie.

***Gazdagné Vereb Edit műszaki ügyintéző:*** Elmondja, hogy ő csak 2 hete jött vissza GYED-ről, egy folyamatban lévő ügyről van szó, ő az ajánlatkérési felhíváson már nem tudott változtatni. Egy esetleges új eljárás lefolytatása estén az új ajánlatkérés megfogalmazásakor figyelembe fogja venni az Euró-M Érték Kft. munkatársának észrevételeit.

***Dr. Garay Rita polgármester:*** Megkéri Malya Andrást, a Bíráló Bizottság elnökét, hogy ismertesse a bizottság javaslatát.

***Malya András bizottsági elnök:*** Elmondja, hogy a kettő, tartalmilag és formailag érvényes ajánlat közül az Alex Fémbútor Kft. ajánlatában szereplő összeg megfelel, míg a Smart Info Kft. ajánlatában szereplő összeg bőven meghaladja a projekt keretében rendelkezésre álló összeget. Tudomásul véve az Euro-M Érték Kft. munkatársának e-mailen érkezett észrevételét és kéréseit, a Bíráló Bizottság javasolja a döntéshozó Tótkomlós Város Önkormányzat Képviselő-testületének, hogy a 137/2008. (X. 18.) FVM rendelet alapján támogatást nyert, az „Ifjúsági szálláshely kialakítása a Karasz János Sporttelepen” elnevezésű pályázat kapcsán a 12547623333 iratazonosító számú támogatási határozat szerinti, valamint a Kormány rendelet szerint szükséges egyéb eszközök beszerzésére beérkezett árajánlatokat ne fogadja el, és kérje fel a műszaki osztályt új ajánlatkérések kiküldésére ugyanannak a 4 cégnek.

***Dr. Garay Rita polgármester:*** Megkérdezi, hogy az előterjesztéssel kapcsolatban van-e valakinek további kérdése, észrevétele, hozzászólása, más javaslata? Mivel további kérdés, észrevétel, hozzászólás, más javaslat nem volt, a Bíráló Bizottság javaslata alapján szavazásra bocsátja az 1/B. határozati javaslatot azzal, hogy a műszaki osztály, rövid határidőn belül új ajánlatkérési felhívást küldjön ki az alábbi társaságok részére:

* Alex Fémbútor Kft. 2072 Zsámbék, Magyar utca 21-23.
* Balázs Diák Kft. 1043 Budapest, Csányi László utca 34.
* Dobos Bútor Kft. 6000 Kecskemét, Korhánközi utca. 10.
* Smart Info Kft. 2142 Nagytarcsa, Bartók Béla utca 2/A., A/3

*A képviselő-testület 6 igen szavazattal, ellenszavazat és tartózkodás nélkül fogadta el az alábbi határozatot:*

***32/2013. (III. 05.) kt. határozat:***

***„Ifjúsági szálláshely kialakítása a Karasz János Sporttelepen” elnevezésű pályázat vonatkozásában az eszközbeszerzésre érkezett***

***ajánlatok elbírálása I.***

Tótkomlós Város Önkormányzat Képviselő-testülete a 137/2008. (X.18.) FVM rendelet alapján támogatást nyert „Ifjúsági szálláshely kialakítása a Karasz János Sporttelepen” elnevezésű pályázat kapcsán a 1254762333 iratazonosító számú támogatási határozat szerinti eszközlistában szereplő eszközök beszerzésre beérkezett árajánlatokat nem fogadja el. Felhatalmazza a műszaki osztályt új ajánlatkérések kiküldésére az alábbi társaságok részére:

* Alex Fémbútor Kft. 2072 Zsámbék, Magyar utca 21-23.
* Balázs Diák Kft. 1043 Budapest, Csányi László utca 34.
* Dobos Bútor Kft. 6000 Kecskemét, Korhánközi utca. 10.
* Smart Info Kft. 2142 Nagytarcsa, Bartók Béla utca 2/A., A/3.

Felelős: dr. Garay Rita polgármester

Határidő: az ajánlatkérések kiküldésére: 2013. március 8.

***Dr. Garay Rita polgármester:*** Szavazásra bocsátja a Bíráló Bizottság javaslata alapján a 2/B. határozati javaslatot azzal, hogy a műszaki osztály, rövid határidőn belül új ajánlatkérési felhívást küldjön ki az alábbi társaságok részére:

* Alex Fémbútor Kft. 2072 Zsámbék, Magyar utca 21-23.
* Balázs Diák Kft. 1043 Budapest, Csányi László utca 34.
* Dobos Bútor Kft. 6000 Kecskemét, Korhánközi utca. 10.
* Smart Info Kft. 2142 Nagytarcsa, Bartók Béla utca 2/A., A/3

*A képviselő-testület 6 igen szavazattal, ellenszavazat és tartózkodás nélkül fogadta el az alábbi határozatot:*

***33/2013. (III. 05.) kt. határozat:***

***„Ifjúsági szálláshely kialakítása a Karasz János Sporttelepen” elnevezésű pályázat vonatkozásában az eszközbeszerzésre érkezett ajánlatok elbírálása II.***

Tótkomlós Város Önkormányzat Képviselő-testülete a 137/2008. (X.18.) FVM rendelet alapján támogatást nyert „Ifjúsági szálláshely kialakítása a Karasz János Sporttelepen” elnevezésű pályázat kapcsán a nem üzleti célú közösségi, szabadidős szálláshely-szolgáltatásról szóló 173/2003. (X. 28.) Korm. rendelet 2. számú mellékletének II. bekezdésében meghatározott „B” kategóriájú gyermek- és ifjúsági tábor szolgáltatásaira és eszközminimumára vonatkozó követelményeknek való megfelelés érdekében a 1254762333 iratazonosító számú támogatási határozatban nem szereplő eszközök beszerzésére beérkezett árajánlatokat nem fogadja el. Felhatalmazza a műszaki osztályt új ajánlatkérések kiküldésére az alábbi társaságok részére:

* Alex Fémbútor Kft. 2072 Zsámbék, Magyar utca 21-23.
* Balázs Diák Kft. 1043 Budapest, Csányi László utca 34.
* Dobos Bútor Kft. 6000 Kecskemét, Korhánközi utca. 10.
* Smart Info Kft. 2142 Nagytarcsa, Bartók Béla utca 2/A., A/3.

Felelős: dr. Garay Rita polgármester

Határidő: ajánlatkérések kiküldésére: 2013. március 8.

1. *„A tótkomlósi bölcsőde fejlesztése és férőhelybővítése” elnevezésű pályázat vonatkozásában a közbeszerzési szakértői feladatok ellátására érkezett ajánlatok elbírálása*

***Dr. Garay Rita polgármester:*** Elmondja, hogy a pályázat vonatkozásában a közbeszerzési szakértői feladatok ellátására 3 társaság részére küldtek ki ajánlatkérési felhívást, melyek a következők:

* SZMI Mérnöki Iroda Kft., 6726 Szeged, Fő fasor 82/A.,
* Vital Genezis Kft., 6800 Hódmezővásárhely, Kodály Zoltán u. 3/b.,
* Vakondok ’97 Tervező Iroda Kft., 6800 Hódmezővásárhely, Rudnay Gyula u. 24/A.

Megkéri Malya Andrást, a Bíráló Bizottság elnökét, hogy ismertesse a bizottság javaslatát.

***Malya András bizottsági elnök:*** Ismerteti a Bíráló Bizottság javaslatát.

# *„A Bíráló Bizottság javasolja a döntéshozó Képviselő-testületnek, hogy a DAOP-4.1.3/B-11-2012-0007 számú, a „A tótkomlósi bölcsőde fejlesztése és felújítása” elnevezésű pályázat vonatkozásában a közbeszerzési feladatok elvégzésével a Vital Genezis Kft. elnevezésű társaságot bízza meg, nettó 1.242.000,-Ft+Áfa, azaz bruttó 1.577.340,- Ft értékben.”*

***Dr. Garay Rita polgármester:*** Megkérdezi, hogy az előterjesztéssel kapcsolatban van-e valakinek kérdése, észrevétele, hozzászólása, más javaslata? Mivel kérdés, észrevétel, hozzászólás, más javaslat nem volt, szavazásra bocsátja az „A” határozati javaslatot kiegészítve a legalacsonyabb összegű ajánlatot adó Vital Genezis Kft. (6800 Hódmezővásárhely, Kodály Zoltán u. 3/b.) nevével, címével, valamint nettó: 1.242.000,- Ft+Áfa, bruttó: 1.577.340,- Ft összegű ajánlatával.

*A képviselő-testület 6 igen szavazattal, ellenszavazat és tartózkodás nélkül fogadta el az alábbi határozatot:*

***34/2013. (III. 05.) kt. határozat:***

***A DAOP-4.1.3/B-11-2012-0007 azonosító számú „A Tótkomlósi bölcsőde fejlesztése és férőhelybővítése” elnevezésű pályázathoz kapcsolódó közbeszerzési feladatok ellátására beérkezett ajánlatokról döntés és a megbízási szerződés jóváhagyása***

Tótkomlós Város Önkormányzat Képviselő-testülete az Új Széchenyi Terv Dél-alföldi Operatív Program által kiírt DAOP-4.1.3/B-11-2012-0007 regisztrációs számú „A Tótkomlósi bölcsőde fejlesztése és férőhelybővítése” elnevezésű pályázat vonatkozásában a közbeszerzési feladatok ellátására a legalacsonyabb összegű ajánlatot adó Vital Genezis Kft. (6800 Hódmezővásárhely, Kodály Zoltán u. 3/b.) nettó: 1.242.000,-Ft+Áfa, bruttó: 1.577.340,-Ft összegű ajánlatát fogadja el.

A Képviselő-testület a közbeszerzési feladatok ellátása díjának fedezetét az Önkormányzat 2013. évi költségvetésében a pályázat keretében betervezi és biztosítja.

Felhatalmazza a polgármestert a szükséges intézkedések megtételére és a határozat mellékletét képező szerződés aláírására.

Felelős: dr. Garay Rita polgármester

Határidő: az ajánlattevők kiértesítésére és a szerződés megkötésére 2013. március 8.

*Melléklet a 34/2013. (III. 05.) kt. határozathoz*

**Megbízási szerződés**

amely létrejött egyrészről

Neve: **Tótkomlós Város Önkormányzata**

Címe: 5940 Tótkomlós Fő út 1.

Adószám: 15725424-2-04

Bankszámlaszám: 10402142-21422883-00000000

Telefonszám: +36 (68) 462122

Faxszám: +36 (68) 462996

Képviseli: dr. Garay Rita, polgármester

mint megbízó (a továbbiakban: Megbízó), másrészről

Neve: Vital Genezis Kft,

Címe: 6800 Hódmezővásárhely, Kodály Zoltán u. 3/b.

Adószám: 23918465-2-06

Bankszámlaszám: 10402805-50526667-77671001

Telefonszám: +36 (30) 5736222

Képviseli: Kabódi Viktor, ügyvezető

mint megbízott (a továbbiakban: Megbízott),

között az alulírott helyen és napon az alábbi feltételekkel.

(a továbbiakban együttesen a Megbízó és a Megbízott: Szerződő Felek)

**Előzmény**

1. Megbízónak a „**A tótkomlósi bölcsőde fejlesztése és férőhelybővítése**” elnevezésű, **DAOP-4.1.3/B-11-2012-0007** azonosítószámú projekt megvalósítása céljából közbeszerzési eljárásokat kell lefolytatni, amelyhez szükséges közbeszerzési tanácsadói feladatok ellátására a Megbízott került kiválasztásra árajánlat kérés alapján.

**A szerződés tárgya**

1. A Megbízó megbízza a Megbízottat „**A tótkomlósi bölcsőde fejlesztése és férőhelybővítése**” elnevezésű projekt közbeszerzési feladatainak ellátásával:

* Építési beruházás - hirdetmény nélküli tárgyalásos (Kbt. 122. § 7) bekezdés a) pont),
* Árubeszerzés - hirdetmény nélküli tárgyalásos (Kbt. 122. § 7) bekezdés a) pont).

**A szerződés tartalma**

1. A Megbízott feladata:

* A szerződés tárgyával kapcsolatos előzetes információk összegyűjtése.
* A közbeszerzési eljárást elindító felhívás, és kapcsolódó dokumentáció elkészítése, ajánlattevők részére megküldése.
* Az eljárás során a szükséges szakmai anyagok elkészítése, beleértve a harmadik fél részéről (ajánlattevők, Közbeszerzési Hatóság, stb.) a szerződés tárgyában érkező megkeresések Kbt.-nek és kapcsolódó jogszabályoknak, valamint Tótkomlós Város Önkormányzata Közbeszerzési és Beszerzési Szabályzatának megfelelő kezelése, válaszok előkészítése.
* Az eljárás eredményéről szóló összegzés elkészítése.
* Az eljárás eredményéről tájékoztató közzététele.
* Személyes jelenlét az egyes eljárási cselekményeknél.
* Az eljárás során az egyes események (bontás, bírálat, eredményhirdetés) előkészítése és a Kbt-nek megfelelő írásbeli dokumentálása.
* A Megbízó eltérő rendelkezésének hiányában az eljárás során az egyes események helyszínének biztosítása a Megbízott székhelyén.

1. A Megbízó kötelezettségei:

* A Megbízott által elkészített dokumentumok véleményezése és jóváhagyása ésszerű határidőn belül a beszerzés határidejének figyelembe vételével.
* Harmadik fél részéről történő a szerződés tárgyában érkező megkeresésekről a Megbízott ésszerű időben történő tájékoztatása figyelembe véve a rendelkezésre álló határidőt, a megkeresések Megbízott részére történő továbbítása.
* A Megbízott ésszerű időben történő tájékoztatása figyelembe véve a rendelkezésre álló határidőket a közbeszerzési eljárást követően a beruházás megvalósítása érdekében aláírt szerződés változásáról, annak indokairól, valamint a szerződésben foglaltak szerinti teljesítéséről.

**A szerződés időtartama teljesülése, megszűnése; jogorvoslat a közbeszerzési eljárásban**

1. A szerződés az aláírás napján jön létre és hatálya a 2. pontban meghatározott tárgyában indított közbeszerzési eljárás eredményéről szóló hirdetmény közzétételéig tart.
2. A szerződés teljesül:

* ha a közbeszerzési eljárás eredményes,
* ha a közbeszerzési eljárás, a Megbízottnak fel nem róható ok miatt az eljárás megszakadt,
* ha a közbeszerzési eljárás a Megbízottnak fel nem róható ok miatt eredménytelen.

A 6. pont 2. és 3. bekezdése alapján teljesült szerződés esetében a Megbízottat az elvégzett feladatok arányában méltányos díjazás illeti meg.

1. A szerződéstől bármely fél rendes felmondással elállhat, azonban a Megbízott az elvégzett munka után szakmai felelősség továbbra is terheli, ugyanakkor az elvégzett munka után járó méltányos és arányos díjazás megilleti.
2. A Megbízott, mint hivatalos közbeszerzési tanácsadó felel saját döntési körében meghozott az eljárást érintő döntésekért. A felmerülő esetleges anyagi felelősség tekintetében a Megbízott rendelkezik szakmai felelősség biztosítással. A Megbízott az esetlegesen indult jogorvoslati eljárásában a Megbízó kérésére a Megbízó képviseletében eljár. A Megbízó a jogorvoslati eljárás során harmadik felet is megbízhat képviseletével, de a Megbízott ez esetben is köteles a Megbízó segítségére lenni tudása és ismeretei szerint.

**A megbízási díj és annak megfizetése, költségek viselése**

1. A Megbízott a 2. pontban foglaltak szerint a szerződésben megjelölt feladatokat az alábbi díjazás fejében végzi:

nettó 1.242.000,- Ft

Áfa 335.340,- Ft

bruttó 1.577.340,- Ft

1. Az elvégzett feladatokról és annak esedékes díjáról teljesítésigazolás készül, mely alapján a Megbízott számlát állít ki. A számla ellenében a díj megfizetése 30 napos átutalással, a Megbízott 10402805-50526667-77671001 számú számlájára történik.
2. Amennyiben az eljárás során az adott időszakban a szerződéshez kapcsolódó teljesítés nem történik, úgy teljesítésigazolás nem kerül kiállításra és a Megbízott számla benyújtására sem jogosult.

**Kapcsolattartás**

1. Jelen szerződés teljesítése során feleket képviselik, a Megbízó részéről: dr. Garay Rita, polgármester; a Megbízott részéről Kabódi Viktor, ügyvezető.
2. A felek megállapodnak, hogy a közbeszerzési eljárás során a rövid határidőkre tekintettel elsődlegesen a kapcsolattartás e-mailben vagy személyesen, és csak másodlagosan faxon illetve levélben történik.

A Megbízó elérhetőségei:

név: dr. Garay Rita polgármester

e-mail: polgarmester@totkomlos.hu

telefon: +36 (30) 554-1155

telefax: +36 (68) 462996

levelezési cím: 5940 Tótkomlós, Fő út 1.

név: Hajdu Zoltán

e-mail: muszak@totkomlos.hu

telefon: +36 (68) 462122/126. mellék

telefax: +36 (68) 462996

levelezési cím: 5940 Tótkomlós, Fő út 1.

A Megbízott elérhetőségei:

név: Weszely Tamás, tanácsadó

e-mail: [weszely.tamas@live.com](mailto:tommymako@t-online.hu)

telefon: +36 (20) 9952278

levelezési cím: 6900 Makó, Apaffy utca 17/b.

**Záró rendelkezések**

1. A Megbízottat titoktartási kötelezettség terheli minden olyan tényt, adatot, információt illetően, amelyről a Megbízótól kapott megbízással kapcsolatban, tevékenységégnek ellátása során szerzett tudomást. A titoktartási kötelezettség a Megbízott alkalmazottaira, illetve az általa igénybe vett külsős tanácsadó és szakértő személyekre is megfelelően irányadó.
2. A Megbízó és Megbízott kötelesek egymást minden olyan körülményről haladéktalanul értesíteni, amely a jelen szerződésben foglaltak teljesítését akadályozza, vagy veszélyezteti.
3. Jelen szerződés csak írásban módosítható és a szerződéshez kapcsolódó jognyilatkozatok is csak írásban érvényesek.
4. A felek megállapodnak abban, hogy jelen szerződéssel kapcsolatos vitás kérdéseket lehetőleg békés úton rendezik. Amennyiben ez nem vezetne eredményre, úgy a Megbízó székhelye szerint illetékes bíróság kizárólagos illetékességét kötik ki.
5. A jelen szerződésben nem szabályozott kérdésekben a Polgári Törvénykönyv rendelkezései az irányadók.
6. Jelen szerződés négy eredeti példányának aláírásával a Megbízó és Megbízott között a szerződés minden pontjában megállapodás született.
7. A jelen szerződést a felek, mint akaratukkal mindenben megegyezőt elfogadják és aláírásukkal hitelesítik.

Tótkomlós, 2013. ...............................................

Kabódi Viktor, ügyvezető dr. Garay Rita, polgármester

*4. „A tótkomlósi bölcsőde fejlesztése és férőhelybővítése” elnevezésű pályázat vonatkozásában a műszaki ellenőri feladatok ellátására érkezett ajánlatok elbírálása*

***Dr. Garay Rita polgármester:*** Elmondja, hogy a pályázat vonatkozásában a műszaki ellenőri feladatok ellátására 3 társaság részére küldtek ki ajánlatkérési felhívást, melyek a következők:

* Angyalsziget Kft., 5820 Mezőhegyes, Munkácsy u. 27.,
* KERHOME Tervező, Kivitelező, Tanácsadó és Szolgáltató Kft., 5900 Orosháza, Móra Ferenc u. 36/a.,
* Nemes és Kiss Kft., 5700 Gyula, Harruckern tér 11.

Megkéri Malya Andrást, a Bíráló Bizottság elnökét, hogy ismertesse a bizottság javaslatát.

***Malya András bizottsági elnök:*** Elmondja, hogy mindhárom ajánlat beérkezett, melyből 1 ajánlat tartalmilag és formailag megfelel, 2 ajánlat viszont nem felel meg az előírásoknak azért, mert a Kamarai tagságról szóló határozatot nem mellékelték a pályázathoz. A beküldött ajánlatokban szereplő összegek között nagy eltérés tapasztalható.

A Bíráló Bizottság javasolja a döntéshozó Képviselő-testületnek hogy a DAOP-4.1.3/B-11-2012-0007 számú, „A tótkomlósi bölcsőde fejlesztése és felújítása” elnevezésű pályázat vonatkozásában a műszaki ellenőri feladatok elvégzésére lefolytatott ajánlatkérési eljárást tekintse eredménytelennek és ismételje meg az ajánlatkérési eljárást, mely során lehetőség szerint háromnál több Ajánlattevő részére küldje meg az ajánlatkérési felhívást.”

***Dr. Garay Rita polgármester:*** Megkérdezi, hogy van-e valakinek kérdése, észrevétele, hozzászólása, más javaslata? Mivel kérdés, észrevétel, hozzászólás, más javaslat nem volt, szavazásra bocsátja az „B” határozati javaslatot azzal, hogy a műszaki osztály az alábbi 3, valamint az általuk kiválasztott további 2 – így összesen 5 – lehetséges ajánlattevő részére küldjön ki új ajánlatkérési felhívást:

* Angyalsziget Kft., 5820 Mezőhegyes, Munkácsy u. 27.,
* KERHOME Tervező, Kivitelező, Tanácsadó és Szolgáltató Kft., 5900 Orosháza, Móra Ferenc u. 36/a.,
* Nemes és Kiss Kft., 5700 Gyula, Harruckern tér 11.

A *képviselő-testület 6 igen szavazattal, ellenszavazat és tartózkodás nélkül fogadta el az alábbi határozatot:*

***35/2013. (III. 05.) kt. határozat:***

***A DAOP-4.1.3/B-11-2012-0007 azonosító számú „A Tótkomlósi bölcsőde fejlesztése és férőhelybővítése” elnevezésű pályázathoz kapcsolódó műszaki ellenőri feladatok ellátására beérkezett ajánlatokról döntés***

Tótkomlós Város Önkormányzat Képviselő-testülete az Új Széchenyi Terv Dél-alföldi Operatív Program által kiírt DAOP-4.1.3/B-11-2012-0007 regisztrációs számú „A Tótkomlósi bölcsőde fejlesztése és férőhelybővítése című pályázat vonatkozásában az építési generál műszaki ellenőri szolgáltatásellátására beérkezett árajánlatokat nem fogadja el.

Felhatalmazza a műszaki osztályt az alábbi 3, valamint a műszaki osztály által kiválasztott további 2 – így összesen 5 - lehetséges ajánlattevő részére történő új ajánlatkérés kiküldésére:

* Angyalsziget Kft., 5820 Mezőhegyes, Munkácsy u. 27.,
* KERHOME Tervező, Kivitelező, Tanácsadó és Szolgáltató Kft., 5900 Orosháza, Móra Ferenc u. 36/a.,
* Nemes és Kiss Kft., 5700 Gyula, Harruckern tér 11.

Felelős: dr. Garay Rita polgármester

Határidő: az ajánlatkérések kiküldésére: 2013. március 8.

*5. „A tótkomlósi bölcsőde fejlesztése és férőhelybővítése” elnevezésű pályázat vonatkozásában a nyilvánossági feladatok ellátására érkezett ajánlatok elbírálása*

***Dr. Garay Rita polgármester:*** Elmondja, hogy a pályázat vonatkozásában a nyilvánossági feladatok ellátására 4 társaság részére küldtek ki ajánlatkérési felhívást, melyek a következők:

* Farkas Folk Bt., Gulyás Csaba ügyvezető, 6800 Hódmezővásárhely, Szabadság tér 82.,
* Komlós Településszolgáltatási Kft., 5940 Tótkomlós, Kossuth u. 2.,
* Puerto de Dinero Kft., Sebestyén András ügyvezető, 6762 Sándorfalva, Dr. Bod Árpád u. 31.,
* Vitál Genezis Kft., Kabóti Viktor ügyvezető, 6800 Hódmezővásárhely, Kodály Zoltán u. 3/B.

Megkéri Malya Andrást, a Bíráló Bizottság elnökét, hogy ismertesse a bizottság javaslatát.

***Malya András bizottsági elnök:*** Ismerteti a Bíráló Bizottság javaslatát.

*„A Bíráló Bizottság javasolja a döntéshozó Képviselő-testületnek, hogy a DAOP-4.1.3/B-11-2012-0007 számú, „A tótkomlósi bölcsőde fejlesztése és felújítása” elnevezésű pályázat vonatkozásában a nyilvánossági feladatok elvégzésével a Puerto de Dinero Kft. elnevezésű társaságot bízza meg, nettó 1.181.000,-Ft+Áfa, azaz bruttó 1.499.870,- Ft értékben.”*

***Dr. Garay Rita polgármester:*** Megkérdezi, hogy van-e valakinek kérdése, észrevétele, hozzászólása, más javaslata?

***Benyó Pál képviselő:***Megkérdezi, hogy a Komlós Településszolgáltatási Kft. által, a nyilvánossági feladatok ellátására benyújtott ajánlatában mekkora összeg szerepel?

***Dr. Garay Rita polgármester:*** Megkéri Hajdu Zoltán műszaki ügyintézőt, hogy ismertesse a Komlós Településszolgáltatási Kft. ajánlatában, a nyilvánossági feladatok ellátására megjelölt összeget.

***Hajdu Zoltán műszaki ügyintéző:*** A Komlós Településszolgáltatási Kft. ajánlatában a nyilvánossági feladatok ellátására - emlékezete szerint - nettó 1.300.000,- Ft + ÁFA összeg szerepel, azonnal utána néz a pontos összegnek.

*Az ajánlatokba a képviselők a képviselő-testületi ülésen a ügyintézőnél betekintettek.*

***Dr. Garay Rita polgármester:*** Megkérdezi, hogy van-e valakinek további kérdése, észrevétele, hozzászólása, más javaslata? Mivel további kérdés, észrevétel, hozzászólás, más javaslat nem volt, szavazásra bocsátja a Bíráló Bizottság javaslata alapján az „A” határozati javaslatot kiegészítve a legalacsonyabb összegű ajánlatot adó Puerto de Dinero Kft. (Képviseli: Sebestyén András ügyvezető, 6762 Sándorfalva, Dr. Bod Árpád u. 31.) nevével, címével, valamintnettó: 1.181.000,- Ft+Áfa, bruttó: 1.499.870,- Ft összegű ajánlatával.

*A képviselő-testület 6 igen szavazattal, ellenszavazat és tartózkodás nélkül fogadta el az alábbi határozatot:*

***36/2013. (III. 05.) kt. határozat:***

***A DAOP-4.1.3/B-11-2012-0007 azonosító számú „A Tótkomlósi bölcsőde fejlesztése és férőhelybővítése” elnevezésű pályázathoz kapcsolódó nyilvánossági feladatok ellátására beérkezett ajánlatokról döntés és a vállalkozási szerződés jóváhagyása***

Tótkomlós Város Önkormányzat Képviselő-testülete az Új Széchenyi Terv Dél-alföldi Operatív Program által kiírt DAOP-4.1.3/B-11-2012-0007 regisztrációs számú „A Tótkomlósi bölcsőde fejlesztése és férőhelybővítése” elnevezésű pályázat vonatkozásában a nyilvánossági feladatok ellátására a legalacsonyabb összegű ajánlatot adó Puerto de Dinero Kft. (Képviseli: Sebestyén András ügyvezető, 6762 Sándorfalva, Dr. Bod Árpád u. 31.)nettó: 1.181.000,-Ft+Áfa, bruttó: 1.499.870,-Ft összegű ajánlatát fogadja el.

A Képviselő-testület a nyilvánossági feladatok ellátásának díjának fedezetét az Önkormányzat 2013. évi költségvetésében a pályázat keretében betervezi és biztosítja.

Felhatalmazza a polgármestert a szükséges intézkedések megtételére és a határozat mellékletét képező szerződés aláírására.

Felelős: dr. Garay Rita polgármester

Határidő: az ajánlattevők kiértesítésére és a szerződés megkötésére 2013. március 8.

*Melléklet a 36/2013. (III. 05.) kt. határozathoz*

**Vállalkozási szerződés**

amely létrejött egyrészről

Neve: Tótkomlós Város Önkormányzata

Címe: 5940 Tótkomlós, Fő út 1.

Adószám:15725424-2-04

Bankszámlaszám: 10402142-21422883-00000000

Telefonszám: 06-68/462-122

Faxszám: 06-68/462-996

Képviseli: dr. Garay Rita polgármester

mint megrendelő (a továbbiakban: Megrendelő), másrészről

Cég neve: Puerto de Dinero Kft.

Cég címe: 6762 Sándorfalva, Dr. Bod Árpád u. 31.

Cégjegyzékszáma: 06-09-014832

Adószáma: 11694678-2-06

Képviseli: Sebestyén András, ügyvezető

mint vállalkozó (a továbbiakban: Vállalkozó) között az alulírott helyen és napon, az alábbi feltételek szerint.

1. **A szerződés tárgya**
2. Megrendelő a jelen szerződés aláírásával megbízza Vállalkozót a **DAOP-4.1.3/B-11-2012-0007 azonosítószámú „A tótkomlósi bölcsőde fejlesztése és férőhelybővítése” elnevezésű** pályázat nyilvánosság feladatainak elvégzésével az ÚMFT 2007-2013 Arculati Kézikönyvben foglalt tartalommal.
3. Felek megállapodnak abban, hogy a fenti feladatokat a Vállalkozónak, mint a fenti feladatokat rendszeresen, üzletkörében végzett feladatot ellátó személytől elvárható fokozott gondosság mellett köteles ellátni. Felek megállapodnak abban, hogy mindazon tevékenységeknél, amely ellátásával eredmény jön létre a Vállalkozó eredményfelelősséggel tartozik.
4. Felek rögzítik, hogy Vállalkozó a feladat ellátása során teljesítési segéd igénybevételére jogosult, akként, hogy a Vállalkozó az igénybe vett teljesítési segédért úgy felel, mintha a munkát maga végezte volna. Vállalkozó köteles felelősséget vállalni továbbá azért, hogy az teljesítési segéd(ek) eleget tesz(nek) a feladathoz kapcsolódó valamennyi szerződéses és jogszabályi kötelezettségnek.
5. **A felek jogai és kötelezettségei**
6. Vállalkozó köteles minden jelen szerződésben meghatározott tevékenysége során a mindenkor hatályos valamennyi magyar, továbbá amennyiben az adott esetben ilyen fennáll, akkor Európai Uniós ill. egyéb jogszabály, egyéb rendelkezés, továbbá a szakmai szabályok betartására.
7. Vállalkozó tevékenységét az előírtakhoz képest 1. osztályú minőségben kell, hogy megvalósítsa (teljesítse), az előírt határidőn belül. Vállalkozó – figyelemmel arra, hogy egy közérdeklődésre számot tartó tevékenységet végző intézmény komplett marketing-, pr-, és ahhoz szorosan kapcsolódó tevékenységét látja el – köteles a Megrendelő jóhírnevét minden körülmények között biztosítani a tevékenysége ellátása során.
8. Megrendelő köteles a Vállalkozó rendelkezésére bocsátani a jelen szerződésben rögzített feladat ellátásához szükséges adatokat, iratokat, információkat.
9. Bármilyen, a szerződésszerű teljesítést veszélyeztető akadályoztatást, (ide értve a késedelmet is) Vállalkozónak haladéktalanul jeleznie kell Megrendelő felé, illetve a késedelem elhárítása érdekében minden tőle elvárható intézkedést haladéktalanul meg kell tennie. A tájékoztatás elmulasztásából eredő károkért Vállalkozó teljes kártérítési felelősséggel tartozik.
10. Vállalkozó köteles a jelen szerződés értelmében a feladatot elkészíteni, ill. végrehajtani, és a feladat leírásánál rögzített formátumban - amennyiben ezt az adott feladat lehetővé teszi - átadni.
11. Megrendelő jogosult a Vállalkozónak utasítást adni a feladat ellátása tekintetében, azonban az adott utasítás nem teheti a szolgáltatást terhesebbé. Amennyiben a Megrendelő által adott utasítás szakszerűtlen, vagy célszerűtlen, Vállalkozó köteles erre a Megrendelőt figyelmeztetni. A figyelmeztetés elmaradásából származó kár a Vállalkozót terheli. Amennyiben a Megrendelő utasítását írásban fenntartja, úgy a Vállalkozó a Megrendelő veszélyére az utasítás szerint végzi el a munkát. A Vállalkozónak meg kell tagadnia a feladat elvégzését, ha a Megrendelő utasítása jogszabályt sért, vagy bárkinek az életét, testi épségét, jóhírnevét veszélyezteti.
12. Vállalkozó szükség esetén konzultációt kezdeményez Megrendelőnél a feladat előrehaladásának ill. tartalmának egyeztetése érdekében. Ezen kötelezettség teljesítésének elmaradása a Vállalkozó terhére esik.
13. Megrendelő jogosult a Vállalkozó tevékenységét ellenőrizni, valamint tájékoztatást kérni. A tájékoztatás kérés keretében a Vállalkozó köteles a kért tájékoztatást megadni 2 munkanapon belül (kivéve, ha a tájékoztatás ill. az érintett feladat jellegéből, vagy jelen szerződésből más nem következik), szükség esetén a teljesítéssel kapcsolatban a Megrendelőt kérés nélkül tájékoztatni.
14. Felek a szerződéssel kapcsolatban rendelkezésre bocsátott, jogi oltalomban részesíthető szellemi alkotások tekintetében megállapodnak abban, hogy a Megrendelő a rendelkezés (felhasználás) jogát térbeli, időbeli vagy egyéb korlátozás nélkül kiköti és ezzel a Megrendelő a feladat eredményével szabadon rendelkezik. A Vállalkozó a szellemi alkotást nyilvánosságra nem hozhatja, harmadik személlyel nem közölheti. A fenti jogok átruházásának díját (felhasználási díj) a Vállalkozói díj tartalmazza.
15. Felek megállapodnak abban, hogy tekintettel a jelen szerződés tárgyára az érintett személyek személyiségi jogait a legmesszebbmenőkig tiszteletben tartják, ill. Vállalkozó – mint kellő gyakorlattal rendelkező személy - köteles megtenni mindent ezen jogok sérelmének, ill. veszélyeztetésének elkerülése érdekében akkor is, ha azt a jelen szerződés ill. az ajánlatkérési eljárás dokumentációja nem nevesíti.
16. **Megbízási díj, fizetési feltételek**
17. Vállalkozót jelen szerződés szerinti tevékenységek ellátásáért megbízási díj illeti meg. A megbízási díj mértéke: **1.181.000,- Ft+ Áfa, azaz 1.499.870,- forint és általános forgalmi** adó. A vállalkozó három részszámla és egy végszámla kibocsátására jogosult, teljesítéssel arányosan.
18. A megbízási díj magában foglalja Vállalkozó feladat-ellátáshoz szükséges valamennyi költségét és kiadását. A Vállalkozó a szerződés hatálya alatt nem jogosult a díjon emelni.
19. A szerződés összegének pénzügyi fedezetét részben a DAOP-4.1.3/B-11-2012-0007 azonosító számú projekt keretében elnyert támogatás biztosítja utófinanszírozás keretében. Megrendelőként szerződő fél a teljesítéstől számított 15 napon belül a szerződéses ellenértékét átutalással megfizeti.
20. Késedelmes fizetés esetén Megrendelő köteles a Ptk-ban meghatározott és a késedelem időtartamához igazodó mértékű késedelmi kamatot megfizetni.
21. A teljesítésigazolás a számla kiegyenlítésének feltétele. Nem minősül fizetési késedelemnek, ha Megrendelő a Vállalkozó nem megfelelő (hibás, hiányos) teljesítése miatt nem egyenlíti ki Vállalkozó számláját. Ebben az esetben Megrendelő haladéktalanul felhívja Vállalkozó figyelmét a felmerült problémákra, amelyek tisztázása érdekében egyeztetést kezdeményez.
22. **A szerződést biztosító mellékkötelezettség**
23. Vállalkozó kötelezi magát, hogy neki felróható késedelmes teljesítése esetén késedelmi kötbért fizet, melynek mértéke a 10.000.-Ft/naptári naponként, azaz tízezer forint naptári naponként.
24. Vállalkozó kötelezi magát, hogy amennyiben a határozott idő lejárta (teljesítés) előtt Megrendelő rendkívüli felmondása miatt, illetve Vállalkozó érdekkörébe eső egyéb okból szűnik meg jelen szerződés, úgy meghiúsulási kötbér jogcímén a szerződés megszűnését követő 15 napon belül megfizeti Megrendelő részére a nettó megbízási díj 5%-át.
25. Szerződő Felek rögzítik, hogy a kötbér megfizetése nem érinti Megrendelőnek azt a jogát, hogy a kötbéren felüli kárát érvényesítse Vállalkozóval szemben.
26. Felek megállapodnak abban, hogy a kötbért a Megrendelő a Vállalkozóval szemben írásbeli felszólítás útján érvényesíti. Amennyiben a Vállalkozó az írásbeli felszólítás kézhezvételétől számított 3 munkanap alatt magát nem menti ki (érdemi indoklással és azt alátámasztó bizonyítékokkal), akkor a kötbérkövetelést, mint elismert követelést kell nyilvántartani és így az beszámíthatóvá válik.
27. **A szerződés módosítása, megszűnése, megszüntetése**
28. Szerződő Felek rögzítik, hogy jelen szerződés csak írásban módosítható.
29. Megrendelő a Vállalkozó súlyos szerződésszegő magatartása vagy mulasztása miatt a szerződést írásban azonnali hatállyal felmondhatja, köteles azonban a Vállalkozó által már elvégzett munka ellenértékét, illetve esetleges kárát megtéríteni.
30. Ilyen szerződésszegésnek minősül különösen:
    1. ha a Vállalkozó a szerződésben rögzített határidő elmulasztását követően Megrendelő által írásban rögzített új határidőt sem tartja be
    2. a szerződésben rögzített szervezési feladatok esetében bizonyíthatóan Vállalkozó hibájából történt mulasztás
    3. nyomdai munkák esetében a megállapodásban foglaltaktól eltérő, gyengébb minőségű és nem megfelelő mennyiségű teljesítés bizonyíthatóan Vállalkozó általi mulasztásából erednek
    4. a szerződésben rögzített esetekben a Megrendelő által tett észrevételeket a Vállalkozó saját hibájából történő figyelmen kívül hagyja
    5. Tartalomszolgáltatás esetén a 24 órás rendelkezésre állástól való, a szerződés mellékletéül szolgáló minőségi leírásban foglaltaknak megfelelő határidőtől való eltérés
31. Vállalkozó Megrendelő súlyos szerződésszegése esetén jogosult a Szerződést írásban, azonnali hatállyal felmondani. Megrendelő súlyos szerződésszegésének minősül különösen:
    1. ha Megrendelő a feladat ellátásához szükséges adatokat nem, vagy nem teljes körűen biztosítja Vállalkozó erre irányuló írásbeli felhívása ellenére sem.
    2. Megrendelő az ellenszolgáltatást a határidő elteltét követően felhívásra sem fizeti meg.
32. Szerződésszegés esetén bármely fél köteles jogának gyakorlása előtt a másik, szerződésszegő fél figyelmét írásban felhívni a szerződésszegés megszüntetésére, megfelelő, legalább 3 munkanapos (fizetés teljesítésénél 15 napos) határidő mellett. A rendkívüli felmondást tartalmazó nyilatkozatban hivatkozni kell a súlyos szerződésszegés tényére, és meg kell jelölni a súlyos szerződésszegés megállapításának alapjául szolgáló tényt, körülményt. Nem kell jelen pontot alkalmazni akkor, ha a szerződésszegés jellege miatt nem teszi lehetővé az érintett szolgáltatás kijavítását, ill. pótlását.
33. A szerződés bármely okból való megszűnése esetén a Vállalkozó a birtokában lévő, a Megrendelő által átadott dokumentumokat a teljesítéssel egy időben, vagy a szerződés bármely okból történő megszűnését követő 3 napon belül átadja a Megrendelő részére iratjegyzékkel együtt, jegyzőkönyv felvétele mellett.
34. A szerződésszegő Fél teljes körű kártérítési felelősséggel tartozik az általa szerződésszegéssel a másik félnek, illetve harmadik személynek okozott kárért.
35. Szerződő Felek jelen megbízási szerződés – bármely okból történő – megszűnése esetén kötelesek teljes körűen elszámolni egymással, beleértve az esetleges kártérítési és kötbérigényeket is.
36. **Felek képviseletében eljáró személyek**
37. Felek képviseletére (jognyilatkozat tételére) az ott megjelölt esetleges korlátozásokkal az alábbi személyek jogosultak kizárólagosan:

**Megrendelő részéről:**

Név, beosztás: Hajdu Zoltán, műszaki ügyintéző

Elérhetőségei: muszak@totkomlos.hu

Tel: 06-68/462-122 126 mellék

**Vállalkozó részéről:**

Név: Gulyás Csaba

Elérhetőségei: gulyas.csaba75@gmail.com

Tel: 20/5173-211

1. Vállalkozó tudomásul veszi, hogy Megrendelőhöz címzett jognyilatkozatokat és értesítéseket hatályosan csak jelen pontban megjelölt személlyel (vagy az általa meghatalmazott személlyel) közölheti, illetve részére továbbíthatja.
2. Amennyiben fentiekben meghatározott, Megrendelő képviseletében eljáró személy megváltozik, erről Megrendelő írásban köteles értesíteni Vállalkozót.
3. Megrendelő tudomásul veszi, hogy Vállalkozóhoz címzett jognyilatkozatokat és értesítéseket hatályosan csak jelen pontban megjelölt személlyel közölheti, illetve részére továbbíthatja.
4. Amennyiben fentiekben meghatározott, Vállalkozó képviseletében eljáró személy megváltozik, erről Vállalkozó írásban köteles értesíteni Megrendelőt.
5. **Titoktartás**
6. Felek kijelentik, hogy minden olyan adatot, tényt, információt mely jelen szerződés keretein belül a másik féllel kapcsolatban a tudomásukra jut, titkosan kezelnek, kivéve melynek nyilvánosságra hozatalát jogszabály előírja.
7. A titoktartási kötelezettség megszegéséből eredő kárért az ezért felelős fél kártérítési kötelezettséggel tarozik.
8. Felek titoktartási kötelezettsége kiterjed a munkavállalóikra, valamely polgári jogi szerződés alapján munkavégzésre irányuló jogviszony, vagy más jogviszony alapján a féllel kapcsolatban lévő egyéb személyekre, teljesítési segédeikre is. Ezen személyek magatartásáért a titoktartási kötelezettség viszonylatában az érintett Fél, mint saját magatartásáért felel.
9. **Vegyes és záró rendelkezések**
10. Szerződő Felek kijelentik, hogy szerződéskötési képességük korlátozás alá nem esik, ezért jelen szerződés megkötésének akadálya nem áll fenn.
11. Szerződő Felek megegyeznek abban, hogy a vitás kérdést megkísérlik peren kívüli békés úton rendezni, és csak ennek eredménytelensége esetén fordulnak bírósághoz.
12. Jelen szerződésben nem szabályozott kérdésekben a Magyarország hatályos jogszabályai, különösen a Kbt., valamint a Polgári Törvénykönyvről szóló 1959. évi IV. törvény (Ptk.) vonatkozó rendelkezései az irányadóak.
13. Felek megállapodnak abban, hogy amennyiben jelen szerződés bármely pontja kógens jogszabályba ütközne, vagy a közbeszerzési eljárás kötelező érvényű dokumentumának tartalmával ellentétes lenne, akkor jelen szerződés fentieket sértő rendelkezése helyébe – minden további jogcselekmény, így különösen a szerződés módosítása nélkül – a megsértett kötelező érvényű jogszabályi rendelkezés vagy közbeszerzési dokumentumi rendelkezés kerül.
14. Jelen szerződés 6 megegyező, eredeti példányban készült el. A szerződés a mindkét fél aláírásra és kötelezettségvállalásra jogosult vezető tisztségviselőjének (Vállalkozónál cégszerű) aláírása esetén érvényes.
15. Jelen szerződés az aláírás napján lép hatályba.

Felek jelen szerződést – annak elolvasását és értelmezését követően – mint akaratukkal mindenben egyezőt jóváhagyólag aláírták.

Tótkomlós, 2013.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Sebestyén András, ügyvezető dr. Garay Rita, polgármester

Vállalkozó Megrendelő

*6. A Tótkomlós, Erzsébet utca 7. szám alatti ingatlan bontása*

***Dr. Garay Rita polgármester:*** Elmondja, hogy a Komlósi Hírmondó 2013. január havi számában megjelentettek egy hirdetést a Tótkomlós, Erzsébet utca 7. szám alatti ingatlan elbontására, melyre a T-Komlós System Kft. (5940 Tótkomlós, Fő út 7.) benyújtotta ajánlatát. Az előterjesztés melléklete tartalmazza a Vállalkozói szerződést tervezetét, mely szerint a Felek megállapodnak abban, hogy Tótkomlós Város Önkormányzata a T-Komlós System Kft. részére vállalkozói díjat nem fizet. A T-Komlós System Kft. a bontásból származó, a szerződésben megjelölt bontási anyagok tulajdonjogát szerzi meg, a bontási anyag részét képező tetőanyagok (cserepek, tetőlécek, gerendák és egyéb faanyagok) azonban az önkormányzat tulajdonában maradnak. Felek rögzítik, hogy a bontásból származó, a bontási telken deponálandó mindennemű bontási anyag az átadás-átvételi eljárásig az önkormányzat tulajdonát képezi. A T-Komlós System Kft.-nek a munka megkezdésétől számítva 28 naptári nap áll rendelkezésére, hogy a munkát elvégezze a szerződés elválaszthatatlan mellékletét képező bontási ütemterv alapján. Megkérdezi, hogy van-e valakinek kérdése, észrevétele, hozzászólása, más javaslata?

***Varga András képviselő:*** Megkérdezi, hogy a szerződés aláírása miért nem történt meg már egy héttel ezelőtt?

***Kvasznovszkyné Szilasi-Horváth Krisztina jegyző:*** Elmondja, hogy az aláírásra az egy héttel ezelőtti egyeztetett időpontban a T-Komlós System Kft. képviselője egyéb elfoglaltságra hivatkozva nem tudott megjelenni.

***Dr. Garay Rita polgármester:*** Javasolja, hogy az alábbi mondatban, mely szerint: *„Amennyiben a Megrendelő a szerződést felmondja, a Vállalkozó* ***jogosult*** *a Megrendelőnek a bontással kapcsolatosan felmerült kárát (pl. más vállalkozó igénybevételének díja, egyéb költségek) megtéríteni.”,* a „*jogosult”* szó helyett „*köteles”* szó szerepeljen.

***Malya György képviselő:*** Megkérdezi, hogy a T-Komlós System Kft. rendelkezik-e azokkal a technikai berendezésekkel, amelyek nélkülözhetetlenek egy épület lebontásához?

*A cégnyilvántartás szerint a T-Komlós System Kft. jogosult bontási tevékenységet végezni. Az ehhez szükséges technikai berendezések rendelkezésre állásáról nincs információ.*

***Varga András képviselő:*** Megkérdezi, hogy amennyiben a Kft. nem tartja be az ütemtervet, ahhoz, hogy az önkormányzat megkezdhesse az épület bontását, meg kell-e várni a szerződésben rögzített 28 naptári napos határidő leteltét?

***Dr. Garay Rita polgármester:*** Elmondja, hogy a szerződés szerint amennyiben a T-Komlós System Kft. a bontási ütemtervben szereplő előírásokat és ütemet nem tartja, az önkormányzat a szerződést azonnali hatállyal jogosult felmondani.

Megkérdezi, hogy van-e valakinek további kérdése, észrevétele, hozzászólása, más javaslata? Mivel további kérdés, észrevétel, hozzászólás, más javaslat nem volt, szavazásra bocsátja az „A” határozati javaslatot.

*A képviselő-testület 4 igen szavazattal, 2 ellenszavazattal és tartózkodás nélkül fogadta el az alábbi határozatot:*

***37/2013. (III. 05.) kt. határozat:***

***Tótkomlós, Erzsébet utca 7. szám alatti ingatlan bontása***

Tótkomlós Város Önkormányzat Képviselő-testülete a Tótkomlós, Erzsébet utca 7. szám alatti ingatlanon elhelyezkedő „vendéglő” épülete bontási munkálatainak elvégzésére vállalkozói szerződést köt az 5940 Tótkomlós, Fő út 7. szám alatti székhelyű T-Komlós System Kft-vel.

A Képviselő-testület a határozat mellékletét képező vállalkozói szerződést jóváhagyja, felhatalmazza a polgármestert a szükséges intézkedések megtételére és a vállalkozói szerződés aláírására.

Felelős: dr. Garay Rita polgármester

Határidő: a szerződés aláírására: 2013. március 6.

*Melléklet a 37/2013. (III. 05.) kt. határozathoz*

**VÁLLALKOZÓI SZERZŐDÉS**

Amely létrejött

Egyrészről: **Tótkomlós Város Önkormányzata**

* Székhelye: 5940 Tótkomlós, Fő út 1.
* Statisztikai számjele: 15725424-8411-321-04
* Adószáma: 15725424-2-04
* Bankszámlaszáma: 10402142-21422883-00000000
* Képviseli: dr. Garay Rita polgármester

Továbbiakban: **Megrendelő**

Másrészről: **T-Komlós System Kft.**

* Székhelye: 5940 Tótkomlós, Fő út 7.
* Cégjegyzékszám: 04-09-012017
* Statisztikai számjele: 24135003-4312-113-04
* Adószáma: 24135003-2-04
* Bankszámlaszáma: 10402544-50526678-54841003
* Képviseli: Sánta Lajos ügyvezető

Továbbiakban: **Vállalkozó** között az alábbiak szerint.

1. **A szerződés tárgya:**

A Tótkomlós, Erzsébet utca 7. sz. alatti ingatlan bontási munkálatainak elvégzése jelen szerződés szerinti tartalommal.

1. **A vállalkozói díj összege:**

Felek megállapodnak abban, hogy a Megrendelő a Vállalkozó részére vállalkozói díjat nem fizet. A Vállalkozó a bontásból származó alábbi megjelölésű bontási anyag tulajdonjogát szerzi meg :

* tégla
* nyílászárók
* vasanyag
* vasbeton,
* I-profil áthidaló gerendák,
* födémgerendák,
* igény esetén egyéb építési törmelék

1. **A szerződés teljesítése során a Vállalkozó feladatai a következők:**

A Tótkomlós, Erzsébet u. 7. szám alatti ingatlan lebontása terepszintig, a jelen szerződés elválaszthatatlan mellékletét képező *bontási ütemterv* alapján. A Vállalkozó feladata a bontás során keletkezett bontási anyag – kivéve a felhasználhatatlan anyagok (sitt) - elkülönítetten történő deponálása a bontási telken oly módon, hogy a bontási anyag mennyisége ellenőrizhető legyen. Felek rögzítik, hogy a bontásból származó a bontási telken deponálandó mindennemű bontási anyag *az átadás-átvételi eljárásig a Megrendelő tulajdonát képezi*, annak elszállítása bűncselekmény. A Vállalkozó a 2. pontban megjelölt, bontásból származó anyagok elszállítására csak az átadás-átvételi eljárást követően jogosult. A bontásból származó sitt – Megrendelő által meghatározott helyre történő - elszállításáról Vállalkozó a bontási tevékenység végzésével egyidejűleg folyamatosan gondoskodik. A bontási anyag részét képező tetőanyagok (cserepek, tetőlécek, gerendák és egyéb faanyagok) a Megrendelő tulajdonában maradnak. A teljesítés napja az a nap, amikor a Vállalkozó által készre jelentett munkát a Megrendelő képviselője átadás-átvételi eljárás során átveszi és igazolja a teljesítést.

A Vállalkozó köteles a bontási területet síkba elrendezni és azt a munka megkezdésétől számított 28 naptári napon belül készre jelenteni a Megrendelő felé, aki azt a készre jelentést követően átveszi.

Amennyiben a Vállalkozó a bontási ütemtervben szereplő előírásokat és ütemet nem tartja, a Megrendelő a szerződést azonnali hatállyal jogosult felmondani. Ennek következtében a Vállalkozó a felmondást követően a bontási területre nem jogosult belépni. Amennyiben a Megrendelő a szerződést felmondja, a Vállalkozó köteles a Megrendelőnek a bontással kapcsolatosan felmerült kárát (pl. más vállalkozó igénybevételének díja, egyéb költségek) megtéríteni. A vállalkozó vállalja, hogy a munka- baleset- és tűzvédelmi előírásoknak megfelelően végzi a munkát, és ezért felelősséget vállal. A Vállalkozó köteles a bontási hulladék kezelésének részletes szabályairól szóló külön jogszabály szerinti bontási hulladék nyilvántartó lapot vezetni és azt a környezetvédelmi hatósághoz történő benyújtás céljára a Megrendelő részére átadni.

**4. A szerződés teljesítése során a Megrendelő feladatai a következők:**

A bontás nem engedélyköteles, a bejelentés az illetékes építéshatóság felé megtörtént. A Megrendelő jogosult és köteles a bontási ütemterv megtartását folyamatosan ellenőrizni illetve a készre jelentést követően az átadás-átvételi eljárást lebonyolítani.

1. **A munkakezdés időpontja: 2013. …….**
2. **A munka befejezésének (készre jelentés) időpontja:**

**legkésőbb ………**

1. **Kapcsolattartók kijelölése:** Felek kapcsolattartóként az alábbi személyeket jelölik meg:

Megrendelő által kijelölt kapcsolattartó:

Név: Nagy Gábor Attila műszaki ügyintéző (Tótkomlósi Polgármesteri Hivatal)

Tel.: 06-68/462-122 (113. mellék)

E-mail cím: attilagabornagy@freemail.hu

Vállalkozó által kijelölt kapcsolattartó:

Név: Sánta Lajos

Tel.: 06-30-4832880

1. **Egyéb feltételek:**

Felek megállapodnak abban, hogy a jelen szerződésből a Megrendelőnek okozott károk illetve költségek – különös tekintettel a szerződés felmondásából eredően felmerült károkra – megtérítéséért Sánta Lajos (sz. 1951.06.12. an: Zsingellér Erzsébet) Mindszent, Iskola u. 93.sz. alatti ügyvezető és Lakatos Tibor (sz. 1978.01.21. an: Károlyi Etelka) Tótkomlós, Fő u. 7.sz. alatti lakosok készfizető kezességet vállalnak.

A Vállalkozó a munka során alvállalkozó bevonására nem jogosult.

A vállalkozó a munkát saját költségén végzi el. A Vállalkozó a 2. pontban megjelölt bontott anyagokon kívül nem jogosult más díjazásra ill. költségtérítésre.

A jelen szerződésben nem szabályozott kérdésekben a Ptk. és más ide vonatkozó jogszabályok rendelkezései az irányadóak.

Szerződő felek a vitás kérdéseket, tárgyalást útján igyekeznek rendezni. Amennyiben a tárgyalások nem vezetnek eredményre, felek az Orosházi Városi Bíróság kizárólagos illetékességét kötik ki.

Felek aláírásukkal igazolják és elfogadják a szerződésben foglaltakat. A szerződés a mellékletével együtt érvényes.

Melléklet: Bontási ütemterv

Tótkomlós, 2013. március 06.

…………………………………… …………………………………

**Tótkomlós Város Önkormányzata T-Komlós System Kft.**

Megrendelő Vállalkozó

………………………………………. ……………………………………….

**Sánta Lajos Lakatos Tibor**

Készfizető kezes Készfizető kezes

*Melléklet a Vállalkozói szerződéshez*

**Bontási ütemterv**

**a Tótkomlós, Erzsébet u. 7. sz. alatti ingatlan bontási munkálataihoz**

**A Vállalkozói szerződés aláírásától számított**

**1-7. nap**

- ereszcsatornák leszerelése; - kúpcserép és a cserép héjazat bontása, letermelése, elszállítása;

- cseréplécezés lebontása, letermelése, elszállítása;

- tetőszerkezet szakszerű szétbontása /szarufák, szelemenek, állószékek stb./, elszállítása.

**8-14. nap**

- fa födémszerkezet szétbontása, letermelése, elszállítása;

- fa és fém nyílászárók kibontása, deponálása;

- fűtés, víz, világítás szerelvények lebontása, deponálása;

- válaszfalak bontása, haszonanyag deponálása, sitt elszállítása.

**15-25. nap**

- vb födém lebontása;

- áthidaló gerendák kibontása, deponálása, sitt elszállítása;

- teherhordó falak bontása, haszonanyag deponálása, sitt elszállítása;

- lábazat bontása, haszonanyagok deponálása, sitt elszállítása.

**26-28. nap**

- takarítás;

- munkaterület készre jelentése,

- munkaterület átadása-átvétele,

- teljesítés igazolása, majd ezt követően a deponált haszonanyagok elszállítása.

*7. Tájékoztató az Orosházi Többcélú Kistérségi Társulás és a Dél-Békési Kistérség Többcélú Társulás együttműködéséről*

***Dr. Garay Rita polgármester:*** Elmondja, hogy az előterjesztés tájékoztató jellegű, mely szerint az Orosházi Többcélú Kistérségi Társulás és a Dél-Békési Kistérség Többcélú Társuláselnökei a Társulások együttműködésére vonatkozó akaratukat együttműködési szándéknyilatkozat aláírásával erősítették meg. A Társulások együttműködése nem csak papíron létezik, hiszen annak már kézzel fogható eredményei is vannak Tótkomlós vonatkozásában.

Felvették a kapcsolatot Dr. Dancsó József Orosháza Város polgármesterével, országgyűlési képviselővel és Simonka György Pusztaottlaka polgármesterével, országgyűlési képviselővel, akik segítségével sikerült több, Tótkomlós város életét érintő ügyben előrelépést elérni. Megkérdezi, hogy az előterjesztéssel kapcsolatban van-e valakinek kérdése, észrevétele, hozzászólása, más javaslata?

***Varga András képviselő:*** Elmondja, hogy az előterjesztés tartalmazza azt, hogy az önkormányzati adósság átvállalásának tárgyában kötött megállapodás szerint a Magyar Állam 52.074.379,- Ft összegű adósságot és ennek a törvényben meghatározott járulékai megfizetését vállalta át Tótkomlós Város Önkormányzatától, mely 45 %-os átvállalást jelent. Megkérdezi, hogy milyen adatok alapján állapították meg az átvállalt összeget?

***Dr. Garay Rita polgármester:*** Elmondja, hogy Tótkomlós Város adóerő képessége alapján állapították meg a 45 %-os mértékű átvállalást.

***Dr. Garay Rita polgármester:*** Megkérdezi, hogy az előterjesztéssel kapcsolatban van-e valakinek további kérdése, észrevétele, hozzászólása, más javaslata? Mivel további kérdés, észrevétel, hozzászólás, más javaslat nem volt, szavazásra bocsátja a határozati javaslatot.

*A képviselő-testület 6 igen szavazattal, ellenszavazat és tartózkodás nélkül fogadta el az alábbi határozatot:*

***38/2013. (III. 05.) kt. határozat:***

***Tájékoztatás az Orosházi Többcélú Kistérségi Társulás és a***

***Dél-Békési Kistérség Többcélú Társulás együttműködéséről***

Tótkomlós Város Önkormányzat Képviselő-testülete az Orosházi Többcélú Kistérségi Társulás és a Dél-Békési Kistérség Többcélú Társulás együttműködéséről szóló polgármesteri tájékoztatót elfogadja, azt tudomásul veszi.

Felelős: dr. Garay Rita polgármester

Határidő: azonnal

*8. Tótkomlós város helyi jelentőségű természeti értékeinek védetté nyilvánításáról, és a természetvédelem helyi szabályairól szóló 12/2011. (VII. 7.) önkormányzati rendelet módosítása*

***Dr. Garay Rita polgármester:*** Elmondja, hogy a rendelet mellékletében szereplő 068 helyrajzi szám vonatkozásában a Békés Megyei Kormányhivatal Orosházi Járási Hivatal Járási Földhivatala jelezte, hogy az érintett helyrajzi szám esetében telekmegosztás történt, ilyen helyrajzi számú ingatlan már nem létezik, helyette a 068/1 és a 068/2 helyrajzi számú ingatlanok jöttek létre, ezért szükséges a helyi rendeletet módosítani. Megkérdezi, hogy van-e valakinek az előterjesztéssel kapcsolatban kérdése, észrevétele, hozzászólása, más javaslata? Mivel kérdés, észrevétel, hozzászólás, más javaslat nem volt, szavazásra bocsátja a rendelet tervezetet.

*A képviselő-testület 6 igen szavazattal, ellenszavazat és tartózkodás nélkül alkotta meg az alábbi rendeletet:*

Tótkomlós Város Önkormányzat Képviselő-testületének

5/2013. (…….) önkormányzati rendelete

**Tótkomlós város helyi jelentőségű természeti értékeinek védetté nyilvánításáról,**

**és a természetvédelem helyi szabályairól szóló**

**12/2011. (VII. 7.) önkormányzati rendelet módosításáról**

Tótkomlós Város Önkormányzat Képviselő-testülete Magyarország Alaptörvényének 32. cikk (2) bekezdésében és a helyi önkormányzatokról szóló 1990. évi LXV. törvény 16. § (1) bekezdésében, valamint a természet védelméről szóló 1996. évi LIII. törvény 24. § (1) bekezdés b) pontjában kapott felhatalmazás alapján, az 1996. évi LIII. törvény 62. § (1)-(2) bekezdésében meghatározott feladatkörében eljárva a következő rendeletet alkotja:

1. §

Tótkomlós Város Önkormányzat Képviselő-testületének a Tótkomlós város helyi jelentőségű természeti értékeinek védetté nyilvánításáról, és a természetvédelem helyi szabályairól szóló 12/2011. (VII. 7.) önkormányzati rendeletének melléklete helyébe e rendelet melléklete lép.

2. §

Ez a rendelet kihirdetése napját követő napon lép hatályba.

dr. Garay Rita Kvasznovszkyné Szilasi-Horváth Krisztina

polgármester jegyző

**Tótkomlós Város helyi védett természeti értékeinek nyilvántartásáról**

**1. Védett érték megnevezése: Kiemelten nagy értékű fák**

Védett érték helye:

Erzsébet liget **Kocsányos tölgy** (*Quercus robur*) 2 db

Erzsébet liget **Kőris** (*Fraxinus exelsior*) 4 db

Bercsényi utca **Kocsányos tölgy** (*Quercus robur*) 1 db

Toldi utca **Kocsányos tölgy** (*Quercus robur*) 1 db

Kossuth utca sportpálya **Sophora japonica** 1 db

Földvári út 15. **Kocsányos tölgy** (*Quercus robur*) 1 db

Nagykopáncs, Kossuth u. 3. **Kocsányos tölgy** (*Quercus robur*) 1 db

Bajza utca 3. **Kocsányos tölgy** (*Quercus robur*) 1 db

Bokányi D. u. 29. **Kocsányos tölgy** (*Quercus robur*) 1 db

Somogyi Béla u. 9/b. **Kocsányos tölgy** (*Quercus robur*) 1 db

Balogh Á. u. 28. **Ezüsthárs** (*Tilia tomentosa*) 1 db

Fő út **Ezüsthárs** (*Tilia tomentosa*) 20 db

Kossuth Lajos utca **Ezüsthárs** (*Tilia tomentosa*) 24 db

Kossuth Lajos utca **Sophora japonica** 3 db

Kaszaperi út **Amydalus nana** 1 db

Védettségi kategória: Egyedi védelem

Tulajdonosa: Tótkomlós Város Önkormányzata

Védettség alá helyezés indoka: A 2003. évben Soós Béla Táj és Kerttervező Szaktanácsadó által készített zöldterület fenntartási és fejlesztési koncepcióban kiemelt értékes és városjelentőségű fák találhatóak a fenti felsorolásban. A Zöldterület fenntartási és fejlesztési koncepció az alábbiakban jellemzi a korábban felsorolt kiemelten nagy értékű növényeket:

*„Ebbe a kategóriába az idős, 80-120 éves fákat soroljuk, amelyek már országos védelemre is érdemesek. Koruknál fogva nagy lombtömeggel rendelkeznek, esetleg ritka fa faj változatúak. Függetlenül attól, hogy közterületen, intézményben vagy magánterületen van, ennek a fa kategóriának előnyt kell élveznie a városfejlesztés más szakterületeivel szemben.Pl.: a rendezési tervben, beépítési tervben fákhoz kell igazodni. A fák gyökérzónái nem burkolhatók szilárd burkolattal, a fák gyökérzete, lombfelülete közművesítéssel nem károsítható. A meghatározott fák több száz évig fejlődnek, ezért ennek megfelelően a további fejlődésüket biztosítani kell.*

*A város építéshatóságának minden munkatársának ismernie szükséges a fák védelmére vonatkozó szakmai előírásokat, és minden építési engedély kiadása előtt az irodákban kirakott térképeken megjelölt fák érintettségét kontrolálni szükséges…”*

**2. Védett érték megnevezése: Az Erzsébet liget területe**

Védettségi kategória: Területi védelem

Védett érték helye: 2328/1 hrsz

Védettség alá helyezés indoka: Tótkomlós Város Helyi Építési Szabályzatáról szóló 17/2006. (VI. 27.) számú rendelet 25. § (2) bekezdés a) pontja és a 3. melléklete alapján.

**3. Védett érték megnevezése: A Száraz-ér Tótkomlós közigazgatási területét érintő**

**szakasza**

Védettségi kategória: Területi védelem

Védett érték helye: 0282 hrsz 2555 m2

0281 hrsz 9872 m2

0260 hrsz 10503 m2

0216 hrsz 5674 m2

086 hrsz 27219 m2

0214/16 hrsz 672 m2

038 hrsz 20431 m2

049 hrsz 29570 m2

068/1 hrsz 32763 m2

068/2 hrsz 379 m2

2264 hrsz 6365 m2

91 hrsz 10184 m2

**4. Védett érték megnevezése: A Száraz-ér belterületi szakasza melletti ártér, kert**

Védettségi kategória: Területi védelem

Védett érték helye: 2229 hrsz 4082 m2

2524 hrsz 3854 m2

198 hrsz 7658 m2

105/8 hrsz 4034 m2

2265 hrsz 3692 m2

90/2 hrsz 3704 m2

106 hrsz 539 m2

107 hrsz 1259 m2

118 hrsz 4329 m2

196 hrsz 1266 m2

197 hrsz 468 m2

Védettség alá helyezés indoka:

A Száraz ér Tótkomlós életének, látképének jelentősen befolyásoló tényezője, védelme környezetvédelmi állapotának megőrzése az egész város számára jelentős és fontos feladat. Természeti és kultúrtörténeti értékekben egyaránt gazdag. Régészeti feltárások bizonyítják, hogy térsége mindig is lakott terület volt.

A Száraz-ér mai folyása a XIX. Sz. második felében végrehajtott nagymértékű belvízrendezés során, több átvágással és új mederszakasz kiképzésével alakult ki. A vízfolyás teljes hossza 139 km, vízgyűjtő területe 1498 km2. Ebből 124 km mederszakasz és 1265 km2 vízgyűjtőterület tartozik Magyarországhoz.

A Száraz-ér Dél-Békés leghosszabb természetes vízfolyása (167 km, vízgyűjtő területe 1304 négyzetkilométer), mely a Radna alatt ágazik ki a Marosból, és a Sámson-Apátfalvi Szárazér főcsatornáig (139 km, vízgyűjtő területe 1498 négyzetkilométer ) - mely a vízgyűjtő határát képezi - tartozik a Maros vízgyűjtőjéhez, onnan pedig a Tiszáéhoz. A tájon áthaladva, a vadvizek legfőbb befogadója.

A Száraz-érre ma is a szélsőségesség, szeszélyesség jellemző, a teljes kiszáradásától az áradásáig minden elképzelhető az éghajlat függvényében. Az 1995/16. önkormányzati rendelet elsősorban a kiszáradás miatti beszántásoktól próbálta megvédeni a medret, amely 2000-ben a PHARE program keretében rehabilitálva lett, és vízzel mesterségesen feltöltve.(A Pusztaszöllősi gázkitörés termálvizét szállította).

Az Ér Tótkomlós belterületén áthalad, a város közigazgatási területén 20 hídja van, A városképet jelentősen meghatározza. A városközpontban állandó odafigyelésre, gyakori vízinövény lehalászásra, nádvágásra, elkorhadt növényi részektől való megtisztításra szorul. Vize erősen eutrofizálódik, száraz időkben gyakori a halpusztulás is. Megőrzése még ilyen állapotban is az itt élők számára nagyon fontos. Tiszta látványa a strand és a város látogatottsága miatt is nagyon szükséges. Naphalat is megfigyeltünk, 2010-ben réti csík is lakta. Élővilága kedvezőbb periódusokban gazdag. Számtalan védett békafaj él benne, ezek nagyon fontosak a gólyáink megőrzése miatt is.

A Békés megye D-i részén, hatalmas területre közvetlen, vagy közvetett hatást gyakorló Szárazér sorsát megpecsételte a határ túloldalán, a 60-as évek végén - az országhatárral párhuzamosan - kiásott Felfogó csatorna (Collector), amely a belvizet egyenesen a Marosba szállította. Ennek az volt az oka hogy a két ország képviselői nem tudtak megegyezni a beruházási költségek vállalásába. Ettől az időtől fogva a Szárazér egyes szakaszain a természetes vízutánpótlás megszűnt.

**Magyar-román közös vízügyi projekt a gravitációs úton való élővíz biztosításához nem született az elmúlt 15 évben többszöri próbálkozás ellenére sem.**

A Száraz-ér folyamszabályozások előtti medre a Tisza állandó vízállású nagy öntésterületén enyészett el. Mai folyása a csatornázások során alakult ki az elhagyott Maros mederben történt több átvágással, és a hozzátartozó csatornarendszerek kiépítésével. Az Arad keleti határában lévő kiágazását elzárták, és a megépített zsilipeken ma már csak szabályozottan igényelt vízhozamok jutnak ki a Marosból (Marosvíz Kft is intézi).

Jelenlegi hivatalos elnevezése szerint a Maros vízgyűjtőjén két szakaszból áll:

a román határtól, a tótkomlósi zsilipnél elágazva **Királyhegyesi Száraz-ér** a neve (ez magába foglalja a régi Száraz-eret a tótkomlósi zsilipig és a régi Királyhegyesi főcsatornát együtt).Az 1942-es árvíz után, még az évben kiépült a Királyhegyesi főcsatorna, amely Tótkomlóstól vezeti el a Száraz-ér által szállított belvizet. A Királyhegyesi főcsatorna 10 köbméter víz szállítására alkalmas 1 sec alatt és Királyhegyesnél csatlakozik a Sámson-Apátfalvi főcsatornához, amely Apátfalva nyugati határában folyik a Marosba.

A tótkomlósi zsiliptől északi irányba kanyarodó ág egészen a Marosig a **Sámson-Apátfalvi Szárazér** **nevet kapta. Ez az ág halad keresztül Tótkomlós városán is.**

A Szárazér fontosabb természetes eredetű mellékágai:

Cigánykaér csatorna (hossza 16 km, a vízgyűjtőjének területe 40 négyzetkilométer)

Kutaséri csatorna (hossza 30 km, a vízgyűjtőjének területe 143 négyzetkilométer)

Tótkomlóséri csatorna (hossza 32 km, a vízgyűjtőjének területe 180 négyzetkilométer)

Aranyadéri csatorna (hossza 38 km, a vízgyűjtőjének területe 275 négyzetkilométer)

Ellentétben a térség csatornáival, nem érvonulatban, hanem mesterséges nyomvonalon halad Battonyánál kiágazva a Szárazérből a Mezőhegyesi-élővíz csatorna.

A Száraz-ér amúgy is kevés és drága vízellátását a Battonya határában lévő mesterséges építmény, az **E-zsilip szabályozza. Működtetésén múlik Tótkomlós Száraz-erének a vízellátása is.** Száraz időszakban a víz átemeléssel érkezik Magyarország területére, ennek költségét fizetni kell.

A Békés megye D-i részén, hatalmas területre közvetlen, vagy közvetett hatást gyakorló Szárazér sorsát megpecsételte a határ túloldalán, a 60-as évek végén - az országhatárral párhuzamosan - kiásott Felfogó csatorna **(Collector),** amely a belvizet egyenesen a Marosba szállította. Ennek az volt az oka hogy a két ország képviselői nem tudtak megegyezni a beruházási költségek vállalásába. Ettől az időtől fogva a Szárazér egyes szakaszain a természetes vízutánpótlás megszűnt, félő volt, hogy **medre elenyészik, feltöltődik.** Eddig még erre a helyi védelem alá helyezés és a 2000-ben PHARE programban megvalósult rehabilitáció segítségével nem került sor.

**5. Védett érték megnevezése: A Száraz-ér vonulatában Tótkomlós város közigazgatási területén élő alábbi állatok:**

**CSIGÁK OSZTÁLYA**

**Nagy mocsári csiga** (*Lymnaea palustris*)

**Karcsú csiga** (*Lymnaea stagnalis*)

**Tányércsiga** (*Planorbarius corneus*)

**Nagy tányércsiga** (*Planorbarius planorbis*)

**Éles csiga** (*Planorbis planorbis*)

**Karcsú borostyánkőcsiga** (*Succinea pfeifferi*)

**Kúpos csiga** (*Zonitoides nitidus*)

**Tejfehér csiga** (*Monacha carthusiana*)

**Pannon csiga** (*Cepaea vindobonensis*)

**KÉTÉLTŰEK OSZTÁLYA**

**Nádi varangy** (*Bufo calamita*)

**Zöld levelibéka** (*Hyla arborea*)

**MADARAK OSZTÁLYA (*Aves*)**

Rend: Énekesmadár alakúak (*Passeriformes*)

Család: Varjúfélék (*Corvidae*)

**Dolmányos varjú** (*Corvus corone cornix*)

Vadászati idény: július 1-jétől február 28-áig.

**Szarka** (*Pica pica*)

Vadászati idény: július 1-jétől február 28-áig.

**Szajkó** (*Garrulus grandalius*)

Vadászati idény: augusztus 1-jétől február 28-áig.

Család: Seregélyfélék (*Sturnidae*)

**Seregély** (*Sturnus vulgaris*)

Család: Pintyfélék (*Fringillidae*)

**Házi veréb** (*Passer domesticus*)

Rend: Lúdalakúak (*Anseriformes*)

**Bütykös hattyú** (*Cygnus olor*)

**Tőkés réce** (*Anas platynhynchos*)

Vadászati idény: szeptember 1-jétől január 31-áig.

Rend: galambalakúak (*Columbiformes*)

Család: Galambfélék (*Columbidae*)

**Örvös galamb** (*Columba palumbus*)

Vadászati idény: augusztus 15-étől október 31-éig

**Gerle** (*Streptopelia turtur*)

**Balkáni gerle** (*Streptopelia decaocto*)

Vadászati idény: augusztus 15-étől február 28-áig

Rend: Lilealakúak (*Charadriiformes*)

Család: Lilefélék (*Charadriidae*)

**Erdei szalonka** (*Scolopax rusticola*)

Monitoring vadászata engedélyezett

Család: Guvatfélék (*Rallidae*)

**Szárcsa** (*Fulica atra*)

Rend: Tyúkalakúak (*Galliformes*)

Család: Fácánfélék (*Phasianidae*)

**Fogoly** (*Perdix perdix*)

Vadászati idény: október 1-jétől december 31-éig

**Fácán** (*Phasianus colchicus*)

Vadászati idény: október 1-jétől február 28-áig

**A Száraz-ér Társaság Természetkutató és Környezetvédő Egyesület és Balogh Gábor megfigyelési alapján a Száraz-ér Tótkomlósi szakaszán megfigyelt alábbi madarak:**

**Nagy lilik** (*Anser albifrons*)

**Csörgő réce** (*Anas crecca*)

**Sztyeppi sirály** (*Larus michahellis*)

**Parlagi galamb** (*Columba livia forma domestica*)

Védettségi kategória: Egyedi védelem

Védettség alá helyezés indoka:

A Száraz-ér a Maros egykori medréből (mellékágából) kialakult vízfolyás, amely a korábbi időszakokban a hordalékkúp belvizeit gyűjtötte össze és vezette a Marosba. A vízrendezések és a kevés csapadék következtében a határ túloldaláról érkező belvizek mennyisége azonban lényegesen lecsökkent.

A Száraz-ér medrének folyamatos vízellátása alapvető fontosságú természetvédelmi szempontból. Az állandó vízborítás lehetőséget biztosít a mocsári társulások és a vízi környezethez kötődő növény- és állatközösségek fennmaradásának, illetve kialakulásának.

Az úszó hínárosokban olyan védett növények megjelenése feltételezhető állandó vízellátás esetén, mint a rucaöröm (Salvinia natans) vagy a tündérfátyol (Nymphoides peltata). A halak közül a réti csík (Misgurnus fossilis), a lápi póc (Umbra krameri), a madarak közül a pettyes vízicsibe (Porzana porzana), a guvat (Rallus aquaticus), a barna rétihéja (Circus aeruginosus), a gémek (Adrea spp., Egretta spp., Nyctocorax sp., Ardeola sp.), a récék (Anas spp.), az emlősök közül pedig a fokozottan védett vidra (Lutra lutra) populációjának jelentősége emelhető ki.

A Maros hordalékkúp kétéltű faunája teljes mértékben a Száraz-ér vízviszonyaitól függ. Az agrártáj térszerkezetében meghatározó helyet foglalnak el a nádasokkal, gyékényesekkel borított kiöntések. Ezek nemcsak a vízi élőlények számára nyújtanak a fennmaradásukhoz szükséges ökológiai körülményeket, de az élőhelyi adottságaikkal az időszakosan vízhez kötődő állatfajok létfeltételeit is biztosítják. Például a védett fogoly (Perdix perdix) ivóvíz igényét a fenti vízállások elégítik ki. A megfelelő mennyiségű és minőségű víz biztosítása a vadállomány esetében is döntő fontosságú.

A Száraz-eret kísérő parti növényzet gerincét a puhafa ligeterdők alkották. Ezeknek a facsoportoknak a főfajai közé tartoznak a szürke nyárak (Populus x. canescens), a fehér (Salix alba) és a törékeny fűz (Salix fragilis). Sajnos bizonyos szakaszokon az évek óta tartó vízhiány miatt a nyárasok, a fasorok katasztrófaszerű pusztulása figyelhető meg. A szárazra került füzesek legfeljebb csak pár évig bírják még, majd kiszáradnak.

Ezeken a fákon, fasorokon fészkelnek azok a madárfajok amelyeknek fő táplálkozási területét a mezőgazdasági táblák alkották. Ezek közül az erdei fülesbaglyot (Asio otus), a vörös vércsét (Falco tinnunculus) és az alkalmanként megjelenő ritka kék vércsét (Falco vespertin us) kell megemlíteni.

A Száraz-ér központi helyet foglal el a Maros hordalékkúp zöldfolyosó hálózatában. A Száarz-ér és a partján található vegetáció táplálkozó, szaporodó és búvóhelyet biztosít sok állatfajnak. Partjai mentén olyan gyepterületek is meghúzódnak, ahol az eredeti löszpusztai vegetáció ritka növénytársulásai, védett növényfajai is fennmaradhattak. E zárványok között található a védett Battonya – Kistompapusztai Löszgyep egész Magyarországon egyedülálló növény- és állattársulásaival. A kihalás szélén álló földikutya (Spalax leucodon) egyik legéletképesebb állománya található a gyepen. Ezek az elszórt kis természetes élőhely foltok csak a zöldfolyosó hálózaton keresztül képesek érintkezni. Amennyiben a szétszórt populációk érintkezésének a lehetősége korlátozódik, akkor a genetikai változatosság csökkenésével a populációk életképessége romlik és kiszorulnak a területről, szélsőséges esetben teljesen kipusztulhatnak.

**6. Védett érték megnevezése: Útszéli gyepsáv**

a területen élő növényfajok jegyzéke

**Rozsdás rózsa** (*Rosa rubiginosa*)

**Osztrák ökörfarkkóró** (*Verbascum austriacum*)

**Vesszős kutyatej** (*Euphorbia virgata*)

**Közönséges ínfű** (*Ajuga genevensis*)

**Tarka koronafürt** (*Securigera varia*)

**Korai sás** (*Carex praecox*)

**Ligeti zsálya** (*Salvia nemorosa*)

**Szép zörgőfű** (*Crepis pulchra*)

**Berki sás** (*Carex otrubae*)

**Borzas bükköny** (*Vicia* cf. *hirsuta*)

**Galléros tarsóka** (*Thlaspi perfoliatum*)

**Közönséges orbáncfű** (*Hypericum perforatum*)

**Farkas-kutyatej** (*Euphorbia cyparissias*)

**Sarlófű** (*Falcaria vulgaris*)

**Réti ecsetpázsit** (*Alopecurus pratensis*)

**Indás pimpó** (*Potentilla reptans*)

**Szálas perje** (*Poa angustifolia*)

**Veresnadrág-csenkesz** (*Festuca pseudovina*)

**Fehér nyár** (*Populus alba*)

**Nád** (*Phragmites australis*)

**Kökény** (*Prunus spinosa*)

**Gyepűrózsa** (*Rosa* cf. *canina*)

**Laposszárú perje** (*Poa* cf. *compressa*)

**Hamvas szeder** (*Rubus caesius*)

**Mogyorós lednek** (*Lathyrus tuberosus*)

**Csomós ebír** (*Dactylis glomerata*)

**Mezei veronika** (*Veronica arvensis*)

**Közönséges vasfű** (*Verbena officinalis*)

**Bársonyos árvacsalán** (*Lamium amplexicaule*)

**Fodros lórom** (*Rumex* cf. *crispus*)

**Fedélrozsnok** (*Bromus tectorum*)

**Keserűgyökér** (*Picris hieracioides*)

**Apró gólyaorr** (*Geranium* cf. *pusillum*)

**Angolperje** (*Lolium perenne*)

**Pongyola pitypang** (*Taraxacum officinale*)

**Fehér mécsvirág** (*Silene latifolia*)

**Koshomlok** (útszéli zsázsa) (*Cardaria draba*)

**Piros árvacsalán** (*Lamium purpureum)*

**Fényes veronika** (*Veronica polita*)

**Pásztortáska** (*Capsella bursa-pastoris*)

**Közönséges tarackbúza** (*Elymus repens*)

**Mezei aszat** (*Cirsium arvense*)

**Nagy útifű** (*Plantago major*)

**Fekete peszterce** (*Ballota nigra*)

**Tyúkhúr** (*Stellaria media*)

**Lándzsás aszat** (*Cirsium vulgare*)

**Útszéli bogáncs** (*Carduus acanthoides*)

**Fekete üröm** (*Artemisia vulgaris*)

**Paréjlórom** (*Rumex patientia*)

**Ragadós galaj** (*Galium aparine*)

**Bürök** (*Conium maculatum*)

**Ördögcérna** (*Lycium barbarum*)

Védettségi kategória: Területi védelem az útszéli gyepsávra vonatkozóan

Egyedi védelem a felsorolt növényekre vonatkozóan

Védett érték helye: Tótkomlós, Kaszaperi út (4432-es út) 38-39-es km-nél,

Észak-nyugati oldal, 0140 hrsz

Védőövezet: mezsgye hossza: 400 m, szélessége: 14 m

Kezdőpont EOV X : 783789 m

Y : 123790 m

Végpont EOV X : 783523 m

Y : 123483 m

Védettség alá helyezés indoka:

„Kiemelt jelentőségű természetes növényzetének megóvása, természetvédelmi kezeléssel való hosszú távú fenntartása a cél. A területen található a Tiszántúl egyik legnagyobb kiterjedésű törpemandulás állománya. A ritka és veszélyeztetett növénytársulás ekkora kiterjedésű előfordulása országos jelentőségű értéket képvisel. A területen a szintén igen értékes löszpusztarét társulás is megtalálható. A szántóföldek kiterjesztésével ezek az élőhelyek mára már olyan mértékben összezsugorodtak, hogy minden egyes ősi állományuk pótolhatatlan természeti kincs, megőrzésük alapvető fontosságú. Tótkomlós e mezsgyeszakasz megvédésével egy – ráadásul a törpemandula virágzásakor igen látványos – természeti nevezetességgel lenne gazdagabb…..” Idézet Csathó András István okl. biológus A Tótkomlósi Törpemandulás védetté nyilvánítási javaslata című kéziratából.

**Kezelési terv a Száraz-ér Társaság Természetkutató és Környezetvédő Egyesület javaslata alapján:**

A területet jelenleg gondosan kaszálják. Ez a kezelés továbbra is fenntartandó – a következő bekezdésben meghatározott kivételekkel – a mezsgye teljes területén.

A törpemandula-állomány középső részén igen fontos egy kb. 10-15×5 m-es hosszú távon kaszálásmentes foltot kijelölni a cserjés szép kifejlődése végett. (A pusztaimeténg-folt jelentős részének továbbra is kaszált területen kell maradnia, mert teljes becserjésedésével ez a védett faj visszaszorulhat.) A törpemandulástól keletre található rozsdásrózsa- (*Rosa rubiginosa*) tövek közül 1-2 szépen fejlett bokrot szintén ajánlott kijelölni, és ezeket is maradandóan ki kell hagyni a kaszálás alól. Fontos, hogy a területen mind a két ritka cserjefaj együttesen fennmaradjon.

A természetvédelmi kezelés egyik legfontosabb feladata a tájidegen ördögcérna (*Lycium barbarum*) visszaszorítása. Ez az özönnövény kezelés hiányában valószínűleg – a területen tömegessé válva – mind a törpemandulást, mind a löszpusztarétet erősen veszélyeztetné. Ezért az ördögcérna-hajtások metszőollóval való rendszeres eltávolítására van szükség (legalább évente). Szükség esetén az egyébként őshonos kökényt is hasonló módon vissza kell szorítani.

A mezsgyeszakaszon égetni nem szabad, mert a terület legfőbb értékét, a törpemandulát a tűz erősen károsíthatja. A területre további fasor telepítése nem ajánlott, mert az, az ültetéskor okozott zavarással, a kaszálás akadályozásával és az árnyékolással ártalmas lenne a törpemandulás és a löszgyep számára.

*9. Egyebek*

***Dr. Garay Rita polgármester:*** Tájékoztatásként elmondja, hogy Mezőhegyes Város polgármester asszonyának férje elhalálozott, a temetés napja 2013. március 08.

Elmondja, hogy 2013. március 09-én, szombaton 18,00 órai kezdettel a Szlovák Két Tanítási Nyelvű Általános Iskola tornatermében Szlovák Bál megrendezésére kerül sor. A Szlovák Nemzetiségi Önkormányzat az Együttműködési megállapodás alapján a fent megjelölt napon használhatja a termet. Kérik a Sportcsarnok használatának engedélyezését pénteki napon terítés céljából.

Megkéri a Tisztelt Képviselőket arra, hogy a soron kívüli ülést követően a belvíz projekt kapcsán felmerült műszaki jellegű problémákat beszéljék meg.

Megkérdezi, hogy van-e valakinek további kérdése, észrevétele, hozzászólása?

***Takács Ferenc alpolgármester:*** Megkéri Vantara Jánosné pénzügyi osztályvezetőt, hogy a Szlovák Két Tanítási Nyelvű Általános Iskola teremhasználatára a jövőben nagyobb figyelmet fordítsanak. Megkérdezi, hogy milyen formában, milyen módon lehetne a teremhasználatokat ellenőrizni? Nem lát bevételi forrást, azonban a kiadások növekednek. Ráadásul a túlköltekezésnek másfél éve nincs felelőse.

***Vantara Jánosné pénzügyi osztályvezető:*** Elmondja, hogy a Szlovák Két Tanítási Nyelvű Általános Iskolában magasabb összeget számolnak fel terem- és tornaterem bérletre, mint a Jankó János Általános Iskola és Gimnáziumban.

***Varga András képviselő:*** Javasolja, hogy a Szlovák Két Tanítási Nyelvű Általános Iskola készítsen kimutatást arról, hogy a beütemezett költségvetésükhöz képest – időszakonként – hogy állnak. Van egy betervezett költségvetése az intézménynek, abból megtakaríthatnak, de az összeget túllépni nem lehet.

***Hovorka István képviselő:*** Javasolja, hogy a képviselők kérjék meg a polgármestert arra, hogy a Szlovák Két Tanítási Nyelvű Általános Iskolának írjon levelet, mely szerint amennyiben az intézmény túllépi a költségvetésben rendelkezésre álló keretet, azt az önkormányzat nem fogja kifizetni.

***Benyó Pál képviselő:*** Véleménye szerint az elfogadott költségvetésnek az időarányosan egy hónapra eső összegét kellene átutalni az intézménynek.

***Takács Ferenc alpolgármester:*** Megkérdezi Vantara Jánosné pénzügyi ügyintézőt, hogy tudja-e az önkormányzat kontrolálni azt, hogy az intézmény a költségvetésből időarányosan jusson a pénzhez?

***Vantara Jánosné pénzügyi osztályvezető:*** Elmondja, hogy a Szlovák Két Tanítási Nyelvű Iskolának eddig csak a gáz-, és áramszámlát, valamint a gyerekek étkezését fizette ki az önkormányzat, az intézmény által az egyéb vásárlásra fordított összeg nem éri el az 50.000,- Ft-ot 2,5 hónap alatt.

***Dr. Garay Rita polgármester:*** Megkéri Vantara Jánosné pénzügyi osztályvezetőt, hogy 2 havonta készítse el a Szlovák Két Tanítási Nyelvű Általános Iskola arányos költségvetési kimutatását. Megkérdezi, hogy van-e valakinek további kérdése, észrevétele, hozzászólása, más javaslata? További kérdés, észrevétel, hozzászólás, javaslat nem volt.

Az elhangzott döntésekkel kapcsolatban nem kezdeményez ismételt tárgyalást.

Mivel az ülésen több napirend, egyéb felvetés nem hangzott el, a polgármester a nyílt ülést ezzel berekesztette.

Kmf.

dr. Garay Rita Kvasznovszkyné Szilasi-Horváth Krisztina

polgármester jegyző